
Despues di tabata sera den su propio cas 

Paul Croes a ser ricibi cu un acogida 
grandi na su yegada na San Nicolas 





RONDONA pa un grupo di amigo y famia, Minister Paul 
Croes a bay felicita su colega Minister Mike de Meza na oca- 
sion di su cumpleaños. 

Despues di varios siman cu Minister Paul Croes tabata ausente 
na varios actividad di partido AVP, diasabra na un forma hopi 
spontaneo a dicidi di bay duna su colega Minister de Meza 
pabien personalmente. 

Pa su persona den principio tabata masha dificil pa sali y haci 
manera nada no a sosode, pasobra enrealidad e ta diferente. Sin 
lubida e hecho cu e impacto riba su persona y su famia tabata 
y ta fuerte. 

Diasabra anochi acompañá pa un grupo di amigo y famia, Paul 
Croes a bay San Nicolas den un caravana no prepara, y a bay 
comparti cu su coleganan. 

Mester bisa cu el a haya un bon bini cu e mes no a spera. Sen- 
timento, brasa y expresionnan di sosten y apoyo moral tabata 
bin di tur skina p’e hoben Minister aki. Riba su Facebook page e 
Minister a gradici un y tur cu a compañe y ricibi’e asina grandi. 

Prome Minister Milce Eman no a sconde su emocion y a recon- 
oce Minister Paul Croes como un bon Minister, un Minister pa 
Hubentud, dunando indicacion, cu sigur Paul Croes lo ta riba 
lista di candidato pa proximo eleccion. Bisando esaki, pueblo 
a aplaudi e discurso aki di Prome Minister Mike Eman. 

“Cu un curazon yena di emocionnan grandi mi kier a yama 
danki na un y tur pa un ricibimento unico e inolvidabel, cu 
solamente un partido por duna su miembro, un reaccion cal- 
uroso cu un pueblo uni so por duna! 

Un danki profundo na lider Mike Eman y na tur otro colega 
di partido, na tur amigo di AVP y na pueblo di San Nicolas y 
henter Aruba. Na Minister de Meza ta bay un pabien caluroso 
deseando e hopi salud y bida largo. Pabien Minister de Meza”. 

Aruba kier reduci e tereno di FOL 



ARUBA ta negociando cu Estados Unidos riba e posibilidad 
pa reduci e tereno cu Forward Operation Location (FOL) tin na 
Aeropuerto na Aruba, pero te cu awe nada ta ser haci riba dicho 
tereno. Aruba lder parti di esaki, pa por sigui cu plannan pa expande 
Aeropuerto di Aruba. 

Esaki Minister di Relacion Exterior, Bert Koenders a scirbi infor- 
mando Tweede Kamer. 

FOL na Aruba tin 66 mil m2 di tereno, pero for di dia cu nan a 
haya e tereno aki, nada a ser haci. Awor Gobierno di Aruba kier 
dos-tercera parti di e tereno ald bek. Ya cu plannan tin hopi pa 
realisa na Aeropuerto e.o. pa cu General Aviation, cu mester di mas 
espacio pa nan clientele. 

Merca ta considera pa cumpli cu e peticion di Aruba, pa cual nan 
ta hay’e bon idea, pero te cu awe nan no a confirma esey. 

Aña pasa, segun Koenders a duna di conoce, FOL a prolonga e con- 


trato te cu 2 di november 2021. FOL ta haci uso di su facilidadnan, 
en especial na Corsou pa haci buelonan pa intercepta traficacion di 
droga den Caribe y tambe pa detecta unda e.o. Colombia, Ecuador 
tin plantacionnan di droga. 

For di Aruba, for di dia cu FOL a ser introduci, no tin ningun buelo 
ta ser haci for di Aruba. P.e. for di Hato, for di october 2015 pa 
2016 mesun luna, un toal di 939 buelo a ser haci. For di october 
2014 pa 2015, a efectua 761 buelo. 

Mester bisa, cu durante e buelonan ald, un total di 282 ldlo di 
cocaine a keda intercepta, lolce sigur ta hopi compara cu buelonan 
haci anteriormente. Den mesun periodo aki, un total di 33.000 
kilo di marihuana a keda intercepta. 

Presidente Nicolas Maduro no ta mira e buelonan aki cu bon wowo, 
y ta califica esakinan buelo pa spiona Venezuela. 

Mientras p.e. Colombia den 59 mision, a pone hasta nan hendenan 
abordo di avionnan di FOL, ora di bula riba teritorio Colombiano. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.facebook.com/awemainta 583-1400 i 583-1444 

El a celebr'e hunto cu su famia, coleganan y votadonan di AVP 


Miles di hende a atende Sirthday Block Party' pa Mike de Meza 







CU un cushina bon surti cu cuminda tipico y platonan 
estilo San Nicolas, bar bon prepara y cu un seleccion di 
e mihor bandanan musical di nos isla, asina Minister 
ing. Mike de Meza a celebra su hacimento di aña diasa- 
bra anochi dilanti Cas di Partido AVP na San Nicolas. 
E evento a cuminsa for di atardi y a sigui te den oranan 
lat di anochi. Entre e invitadonan tabatin famia di e 
mandatario, su coleganan Minister, Parlamentarionan 
y miles di votador y sostenedornan di AVP. 

“Mike de Meza’s Birthday Block Party” a conta cu 
presentacion di Mike’s Disco, Ataniro, Nutzbeatz, DJ 
Whiteboy, Tsunami, La Groove y Dongo for di Corsou. 

Diaranson 17 di Mei 18:00pm - 9:00pm | Deal obtenibel 


aplicand 


CARIBBEAN MERCANTILE BANK 


VOLVEF 

VOLVER 


EXCLUSIVAMENTE 



Interes efectivo 6.0% p.a. 

Sinti bo El Rey cu e miho interes den 
historia. 


Te cu 6 aña pa paga bek 

Riba tur marca y modelo nobo. 


Pa tempo limita! 

Solamente valido pa 1 ora, 1 dia y 
100 aprobacion. 


Oralé! E miho pago mensual y mas alegria. Bo banco amigo 

Bishita nos Online na www.cmb.loans 0cmbnv.com n cmbnews ©cmbnv nbobancoamiao 


Presta responsabel. Ciientenan cu a aplica pa e oferta aki riba 17 di mei, 2017 tin te cu 17 di juni, 2017 pa haci uso di esaki. E oferta ta exciusivamente pa ciientenan cu tin un record di pago satisfactorio segun exihencianan di Caribbean Mercantiie Bank N.V. 
Ciientenan cu apiica pa financia un auto nobo via un agencia iocai ta bin na remarca pa un interes efectivo di 6% p.a. y cu un termino pa paga bek di te cu 6 aña. Despues di e periodo di e oferta e interes efectivo io bai bek na 7.5% p.a. Un cobranza pa seguro 
di bida di Afi. 10.00 pa cada iuna, y un gasto di administracion di Afi. 15.00 pa cada iuna io wordo añadi automaticamente na bo prestamo. Caribbean Mercantiie Bank N.V. ta reserva e derecho di por cobra un boet riba prestamonan cu wordo canceia prome 
cu e tempo acorda. Periodo di preaviso por escrito di seis iuna o menos: suma iguai na 3 (tres) luna di interes,cu un minimo di Afl. 500.00. Periodo di preaviso di mas di seis iuna: Afl. 500.00. Caribbean Mercantiie Bank N.V. ta reserva e derecho di por canceia 
e promocion aki na cuaikier instante. E reiacion entre Caribbean Mercantile Bank N.V. y su ciientenan ta wordo determina pa e Condicionnan Generai di Caribbean Mercantile Bank N.V. 

Actualmente tin un grupo di muher sera 

Nan a forma parti di un network pa haya fianza cu documento falso 

Ya caba nan a mafia como 100 mil florin 


ALGUN muher a cay sera pa motibo di tabata forma parti di un 
netwerk pa haya fianza a base di documentonan falso. Pa algun 
tempo caba esaki a sosode y awor a bira conoci, maske cu Ministerio 
Publico ni Polis no a duna mucho informacion di e operacion aki. 

Te aworaki no tin trahador di e instituto financiero cu a cay sera, 
pero no ta descarta cu detencion por bay cay un ora pa otro. Te 
aworaki sigur tin tres muher cu a corumpi cu e caso aki. 

Un di nan ta sin trabou, otro ta traha na Super Food y un di tres, 
Janella Gamarra a traha na Frasa den e Departamento di Recurso- 
nan Humano. 

Island Finance ta fia placa y semper bo mester cumpli cu e exi- 
gencianan. Island Finance tog ta basta flexible compara cu otro 
banconan ora di fia placa. 

E grupo di algun sospechoso femenino a scoge pa bay forma parti 
di e fraude. Tur cos ta mustra cu den esnan deteni tin algun cu a 
regla entre otro payslip falso y otro cosnan cu por a facilita pa e 
cliente bay Island Finance pa haya e lening. 

Nan ta conciente cu lolce nan tabata haci ta robez. Asina mes a 
scoge pa yega n’e placa, pero di mes esun cu regla esaki pa nan 
mester haya un porcentahe di e placa. 


Loke a pone e cos bira un problema tabata na momento cu tin di e 
clientenan aki cu nunca a bin paga of a paga, pero despues a stop 
di paga. 

A base di un investigacion interno a bin descubri cu uno ta link 
cu e otro. Keho oficial a wordo entrega y Recherche a haci su in- 
vestigacion. 

Te aworaki ta wordo menciona cu ta varios hende ta envolvi di 
cual e suma hasta a pasa 100 mil florin cu e forma di logra fianza 
cu tipo di documentonan falsifica. 

Ta dor di incumplimento e luz a sende y a descubri esaki. Awor 
tin p.e. un di esnan deteni cu ta traha na Super Food cu a cuminsa 
paga bek. 

E otro prima di dje sin trabou probablemente por keda sera. Esun, 
Janella Gamarra a wordo busca na Frasa riba un mainta y a keda 
deteni. Lo vigila e asunto aki di serca pa mira si na Island Finance 
lo cay detencion riba un of otro trahador cu por ta envolvi den e 
fraude pa facilita e fianza. 

Tin nomber di hendenan clave of yega na hendenan clave den co- 
munidad cu tambe por cay sera p’e caso ald. 

Island Finance mes no kier duna ningun informacion riba e caso. 
Entre esnan cu ta sera aworaki ya caba Huez Comisario a prolonga 
nan detencion cu ocho dia mas. 



Atraco riba joyeria La Estrella lo ser trata dia 8 di september 

Pero lo tuma un dia pa trata total di 10 asaltante 

Huez a laga e sospechoso Colombiano den libertad 

DIABIERNE mainta, un grupo di Venezolano y un Colombiano mester a 
aparece den Corte di Prome Instancia, pro-forma, pa tende e fecha cu Huez a 
stipula pa trata e caso den su totalidad. 

Nan tur ta sospechoso di a comete asalto na januari di e aña ald riba e joyeria 
di La Estrella cu ta keda den Certified Mega-Mall. 

Diabierne por a tende cu e sospechosonan ald no a comete asalto ey 
so, pero cu tin mas asalto cometi, unda tin mas sospechoso envolvi, 
pa cual Huez a dicidi cu lo trata e caso aki dia 8 di september 
ald, pero tur 10 sospechoso lo tin cu aparece den Corte e dia ey. 
Esnan cu a presenta diabierne den Corte, tabata e Venezolanonan, E.J.G., H.J.B., 
O.T.C., E.J.C.A., y e Colombiano R.R.V., mientras e autor intelectual di e asal- 
tonan e Venezolano, E.J.G. a prefera di lceda KIAy no a presenta den Corte. 

Tin basta malcontento bao di e grupo aki, unda hasta nan lo a menasa e sos- 
pechoso E.J.C.A. cu morto, pasobra e te redador, esun cu a basha abao riba nan, 
pa cual nan tur ta sera awe. E situacion t’asina serio cu e persona aki, hasta kier 
a comete siucidio 3 biaha aki, pa cual si abogado a pidi Huez pa studia e posi- 
bilidad p’e bay sera na Corsou of na un otro prison den Reino. 

Tanten cu no haya otro prison, e tin cu keda sera na KIA, mientras cu Huez a 
bisa cu e mes lo busca un lugar p’e na Corsou. 

Nos tin hopi paña nobo y bunita E Colombiano, R.R.V., kende a ser acusa di tin arma di candela den su poder, 

di size S te CU size 26 a ser laga den libertad, ya cu no por prueba cu e armanan haya den su cas ta di 

Pasa wak pa bo mes!! dje. Si nan tabata den dicho cas, pero e no ta di dje y como no por prueba esaki, 

B iSwuson Huez a laga R.R.V. den libertad. 

facebook ° 



Tel: 5821164 
Cel: 5931189 
Fax: 5880109 
w w w. boutique keyl a . com 

Segun Partido MEP: 

Decendiente di AVP kier tira tur culpa riba MEP pa e 
desaster financiero crea durante e ultimo 8 añanan 


PARTIDO MEP a tuma nota siman pasa di un comunicado di sr. 
Franldin Kock, caminda el a haya ta bon di ataca MEP y te hasta 
su ex-partido AVP (!) pa e hecho cu e debe nacional di Aruba a 
aumenta drasticamente desde 1986. 

No por otro tampoco, ya cu sr. Kock kende no lder ta liga mas na 
partido AVP y supuestamente lo a join un partido nobo, awor lder 
hinca partido MEP tambe di carambola den e desaster financiero 
cu su partido AVP a crea durante e ultimo 8 añanan. 

Den un forma hopi amateur sr. Kock a relata e desaroyo di nos 
debe nacional y aki e ta uza solamente dos aña di referencia, esta 
1986 y 2016, siendo cu tur hende cu sano huicio ta testigo cu e 
drama financiero mes a cuminsa na final di 2009. 

Gabinete Mike Eman a hereda un Gobierno caminda nos debe 
nacional tabata rond di 40%, pero cu den transcurso di e ultimo 7 
añanan esaki a ser aumenta te 87% na 2016. 

Hecho ta cu tur raport di IMF, Fitch, Standard Sc Poor’s, Banco 
Central y CAFT ta mustra rib’e desaster financiero aki, pero sr. 
Kock siendo un gran AVP-ista durante tur e añanan aki no tabata 
kier a mira ni tende di esaki. 

Alavez sr. Kock no mester lubida cu e consecuencianan devastador 
di henter e desaster financiero no ta termina e aña aki y ni otro 
aña, pero lo continua te cu aña 2040 (lesa raport CAFT), caminda 
lo por yega bek na e porcentahe di 40% di debe cu MEP a laga 
atras na 2009. 


Alavez mester enfatisa cu Gabinete Eman a ldbra tur record mun- 
dial pa lolce ta e deficit financiero, caminda a registra deficitnan di 
riba 440 miyon florin tanto na 2012 como 2014. Y pa no papia 
mes di e pago na interes di debenan cu practicamente a ser redobla 
durante e ultimo 7 añanan. 

Na 2017 ya nos ta pagando caba mas di 210 miyon florin pa aña 
na interes y cual ta equivalente na 600 mil florin pa DIA. 

E tabel adhunto compila di cifranan oficial di Banco Central ta 
papia pa su mes y lo ta bon pa sr. Kock - na lugar di tira tur culpa 
riba MEP - reflexiona kico su partido AVP a haci durante e ultimo 
8 añanan cu e finanza publico di nos pais y pa cual nunca el a lansa 
un voz di advertencia contra su propio Gobierno. 

Siguramente MEP no ta acepta di wordo tira di carambola den 
henter e desaster ald. 



DEFICIT 

DEBE 

ESTERES 

2009 

-163.1 

2230.1 

116.9 

2010 

-188.6 

2400.7 

126.9 

2011 

-325.2 

2802.1 

137.4 

2012 

-443.3 

3067.8 

150.6 

2013 

-332.8 

3419.6 

164.5 

2014 

-443.9 

3871.0 

187.6 

2015 

-183.3 

4012.8 

202.3 

Accidente na crusada di Café 080 



IIIJI 


ih 1 



DIADOMIN GO den oranan di mainta trempan, a pidi presencia 
di Polis pa un accidente a sosode na crusada di Café 080 na Noord. 

Polis a presenta n’e sitio y topa cu un Mazda 323 color shinishi nu- 
mera A-11628 y un Daihatsu Terios color blanco numera A-52686, 
ambos cu basta daño material. 

A constata cu e chauffeur di e Daihatsu a hala na banda contrario di 


caminda y dal den e Mazda. Un señora sinta patras di e Daihatsu a 
resulta herida den e impacto, pa cual a pidi asistencia di ambulance. 

Ademas, despues di controla papelnan pa wak cu tur cos ta na ordo, 
a resulta cu e chauffeur di e Daihatsu no tabatin rijbewijs y tabata 
bou influencia di alcohol. E chauffeur a keda deteni y transporta 
cu Dogcatcher pa Warda di Polis na Shaba. 




QUALITY PRODUCTS- QUALITY ADVICES - QUALITY SERVICES 



FERTEC NV 



CAYA ERNESTO PETRONIA 45 
5882860 - 5633766 

FERTECNV_MFER@OUTLOOK.COM 




* ENERGY EFFICIENCY - UP TO 26 SEER 

* SOUND RATING - AS LOW AS 59 DB 

* SOLAR POWER CONNECTION 

* ENERGY SAVINGS GUARANTEED 

*24/7 AIR CONDITIONING FOR LESS THEN AFL. 250 A 
MONTH 

REDU C FHEATIN^rAttD 







BICIBI 

AWEHAINTA 
TUB l)IA DEN 


Registra awo! 


Maoda bo e-mail na 
noticia@awemaiiita.com 

Otmar Oduber, E Forsa Nobo (POR): 

Ta lamenta cu Gobierno a para proyectonan pa 
desaroya San Nicolas den e Cultural Heritage City 


RECIENTEMENTE, Otmar Oduber Lider di Partido Pueblo 
Orguyoso y Respeta (POR) hunto cu miembro di e partido Curtis 
Fraser, a reuni den Mainstreet San Nicolas pa expresa nan preocupa- 
cion como cu mucho no ta wordo haci pa e Cultural Heritage City. 
Bou di e vision y maneho di sr. Oduber cantidad di trabou a wordo 
haci pa drecha San Nicolas. Sinembargo, hopi otro proyectonan 
a wordo poni “on hold” desde su retiro y hopi otronan a lceda sin 
wordo ehecuta. 

Carubbian 

Carubbian tabata un di e festivalnan di mas exitoso aki na Aruba cu 
a tuma luga pa un periodo di mas o menos 5 aña. Awo ta bay bira 
7 luna cu no a mira Carubbian, a compronde cu e board a wordo 
cambia. E evento tabata tuma luga den centro di San Nicolas y 
tabata trece Aruba completo hunto na San Nicolas tur diahuebs. 
Carubbian tabata atrae turistanan tambe y eventualmente el a bira 
un manera pa promove bishitante pa bin San Nicolas, cual tabata e 
plan for di principio pa e Cultural Heritage City, segun sr. Oduber. 

Renobacion/restauracion 

Como parti pa atrae hende Pariba durante dia pa fomenta desaroyo 
economico, a cuminsa traha riba diferente atraccion e. o. Cosecha, 
apertura Museo Industrial (Water Toren), sigui pa Nicolaas Store 
cu mester a continua pero a keda para. A pesar cu a laga fondo atras 
pa continua cu e proyecto, nada a wordo haci mas desde november. 
Decisionnan asina ta boycotea e oportunidad cu San Nicolas por 
tabatin pa trece fluho di bishitante den e area, sabiendo e retonan 
cu tin pa haya taxi y tourbus pa bin Pariba. 

Otro proyectonan laga cla pa ehecuta ta encera dos arte publico 
ambos di artistanan local, uno di e wega di domino na entrada 
di San Nicolas pa reconoce e wega cu a wordo hunga hopi den e 
bario y tambe e estatua di Lolita cu ta brinda homenahe na e dama 
trahado y luchado. 

Un estatua cu ta cla y na Aruba warda den caha den un “warehouse”, 
sr. Oduber ta splica. 

Cultural Heritage City 

Henter e proyecto pa haci San Nicolas un Cultural Heritage City 
no ta algo cu ta bisa awo, of ta plannan pa awo. Tabata bezig cu e 
proyecto aki ya 3 aña caba y a biaha y analisa diferente concepto. 
Despues cu a mira e interes cu tin pa desaroya San Nicolas, a 
cuminsa cu e proceso pa unifica departamentonan, instancianan 
publico/priva, comerciantenan, operadornan di museo e. o. 17 mi- 
yon a wordo inverti den e proyecto. Tabatin hendenan cu desde 
principio a kere den e proyecto y te hasta a haya inversionistanan 
di sector priva cu a cuminsa cumpra edificio, sr. Oduber ta mustra. 

Lanta y involucra comunidad di San Nicolas 
Curtis Fraser a splica di e concepto cu tabata bezig cu ne pa envolvi 
hendenan di San Nicolas den nan bario, “pop-up kitchen” ta un 
di e conceptonan. Un ehempel ta cu lo a stimula un persona cu ya 
ta cushina dushi cuminda, yud’e y mustr’e con e por setup su mes 
sirbi bishitantenan den un area na su cas y asina genera entrada. 
Asina e meta tabata pa crea oportunidad pa hopi hende di San 
Nicolas haya algo di haci. 



Proyecto di arte den San Nicolas 

“Wekulcha”, pinta riba un di e murayanan na San Nicolas tabata 
un proyecto di nos muchanan. Cantidad di hobennan artista di 
Aruba a traha hunto, sinembargo tur esaki tambe a para. 

Art Fair a tuma luga aña pasa unda cu artistanan local y interna- 
cional a pinta e bunita edificionan den caya na San Nicolas. Acu- 
erdonan a wordo haci pa pone luz na e murayanan pa hende por 
admira e obranan, pero atrobe ta constata cu nada a wordo haci. 
Si sigui admira San Nicolas, por tuma nota di e banldnan tambe cu 
a wordo dorna cu arte di mosaic, cu ta duna un toke unico. 

Wi-fi 

Sr. Oduber ta sigui splica cu e solar tree cu tin instala actualmente 
tambe a keda parcialmente ehecuta, falta e solar pannels pa bin 
riba dje ainda. 

Banda di esey, lo a pone plug pa recarga telefon p. e. y e area lo a 
haya wifi gratis, a reuni cu Setar y a haci diferente acuerdo. Esaki 
tambe ta un proyecto paga cu no a sigui. 

E intencion su tras ta pa crea un multitud di hende/hoben cu por 
reuni eynan. 

Esaki ta conecta bek cu e otro actividadnan y negoshinan cu tin den 
caya como ya tin hende den caya pa haci uzo di diferente servicio 
cu ta conecta bek cu nos cultura y herencia. 

Danki na nos aeropuerto a logra dispone 1.6 miyon florin aña pasa 
pa cuminsa cu renobacionnan na e biblioteca. No tabatin fondo pa 
drecha e biblioteca y asina saca placa di ganashi di aeropuerto ob- 
teni danki na turismo. A haci esald pa educacion di nos muchanan. 

Finalmente, segun sr. Oduber, ta ripara cu e di dos fase cu ta Main- 
street tambe a wordo laga atras mientras cu a laga tur cos cla. E 
compania a haci tur e diseño/pinturanan, fondo a wordo prepara 
pa na 2018 cuminsa (e ta den presupuesto). Un djis ta drenta juni 
y ainda no ta mira ningun preparacion tuma luga. E pregunta ta 
keda, dicon Gobierno no kier continua cu e proyecto grandi ald. 

Prome Minister Eman y esposa Doina cu regalo di 
alegria y musica pa nos Grandinan riba # Dia di Mama' 






“ORA mi pensa tur e trabou cu mi mama a pasa 
aden pa lanta 8 yiu su so, mi a pensa cu mi mester 
haci algo special pa nos mamanan grandi, cu ta den 
un Cas di Anciano. 

P’esey durante e ultimo 16 añanan mi ta bini cerca 
boso tur aña riba Dia di Mama, tratando pa duna 
boso un cariño special y algo di alegria pa recorda boso 
tempo”, tabata e mensahe cu Prome Minister Mike 
Eman a duna diadomingo mainta na e tres Casnan 
di Grandi y Cuido cu el a bishita. 

Compaña semper pa su señora esposa Doina, Prome 
Minister a yega den oranan di mainta na Cas di Cuido 
den Palisiaweg, unda cu, manera semper, el a wordo 
ricibi cu alegria. 

E motibo ta cu el a yega cu alegria, cu musica di 
Robert Maduro y su yiunan, kendenan a presenta 
cancionnan tipico di antes, no unicamente di ‘Dia di 
Mama’, pero tambe cancionnan manera “Na Aruba 
nos ta come pisca fresco cu pan bati.” 

A haci entrega tambe di un carchi di e mandatario y 
su esposa Doina, felicitando y deseando tur mama 
un feliz dia. Como treat crioyo, a regala cada un di e 
Casnan di Grandi un caha di pan dushi pa bebe cu 
koffie of te. 

Despues di Cas di Cuido a sigui pa Huize Maris Stella, 
unda tambe a duna serenata na cada grupo cu tabata 
sinta pafo di nan camber cu nan bishitantenan y a 
finalisa e bishita di ayera cu un mini concierto den 
sala di recreacion na Sint Michael Paviljoen. 

Tanto residente y dunadonan di cuido a lceda suma- 
mente contento cu bishita di Prome Minister y en- 
canta cu e regalo musical special pa ‘Dia di Mama’. 

Parlamentario mr. Juan E. Thijsen (MEP): 

Economia di malo pa pio bao 
AVP y e unico luz den horizonte 
ta un Gobierno di MEP pa un 
maneho economico efectivo 



PARLAMENTARIO mr. Juan E. Thijsen a tuma nota 
di confirmacion cu economia di Aruba bao AVP ta 
bayendo di malo pa pio. Raport di Banco Central di 
Aruba ta indica cu e pronostico economico di Gobierno 
di AVP cu lo tabata di tin un crecemento economico 
tanto na 2015 como 2016 a resulta incorecto. 

Pa 2015 Banco Central ta publica un crecemento eco- 
nomico negativo pa 2015 esta di -0,5% di GDP, mien- 
tras pa 2016 Banco Central ta publica un crecemento 
economico di - 0,2% di GDP. 

Segun Parlamentario mr. Juan E. Thijsen ta importante 
pa tuma nota di esaki, pasobra aña aden aña afo por 
tende alabanza den reunion publico cu cos ta bon cu 
economia di Aruba, pero e berdad semper ta alcansa e 
mentira y awor nos por mira cu e buya di crecemento 
economico di parti di AVP tabata un nubia di aire. 

E situacion ta bira mas dramatico ora tende cuenta cu 
un publicacion cu a caba di sali indicando e proyecto 
di Citgo lo ta bay tin retrazo. 

“The launch of work to revamp Aruba’s mothballed 
280,000 b/d refinery has been delayed by eight months 
to July 2017, pushing back a planned restart to 2020 
from an original target date of 2018, the Dutch-con- 
trolled island’s central banlc said today”. 


DON4^> rF 

MOT/VEfMGIL 



Ta anuncia inicio di trabaonan 
preparatorio pa construccion di 

Watty Vos Boulevard 
Fase 1 


Impacto di trabaonan preparatorio y di 
construccion riba e medio ambiente a ser 
studia. DOW hunto cu Directie Natuur & 
Milieu y Santa Rosa lo ta trahando hunto 
pa supervisa e trabaonan y maneha na e 
mesun momento e plan di mitigacion di e 
efectonan riba nos Flora y Fauna. 


Fase 1 ta encera: 

Di rotonde FCCA - Wayaca pa e crusada 
Dial Rent to Own - Aruba Airlines na Cumana. 


Parlamentario mr. Juan E. Thijsen a tuma nota cu 
Ministro Richard Arends a sali caba desmenti cualkier 
retrazo y ta spera cu no tin retrazo pero Gobierno di 
Mike Eman a demostra cu nan no ta di confia. Cualkier 
retrazo tin consecuencia grave pa Aruba. 

Segun Parlamentario mr. Juan E. Thijsen ta bon conoci 
cu tur cifra presenta pa Gobierno di Aruba den nan 
maneho financiero ta basa riba un reapertura di e 
refineria riba termino corto. Esey kier men cifranan 
y pues cubrimento di gastonan ta sufri retrazonan cu 
consecuencia cu Gobierno mester busca otro forma pa 
cubri su deficitnan y por nifica mas medida na caminda. 
No solamente Gobierno ta haye den problema sino full 
e sector priva ta bin den problema ora cu e proyecto di 
Citgo ta haya retrazo na unda empleo ta haya retrazo 
y comercio rond di e refineria tambe ta haya golpi. 
Segun Parlamentario mr. Juan E. Thijsen ta bisto cu 
Gobierno di AVP ta den problemanan serio pa cu nos 
economia y pio ainda no tin luz na horizonte cu e Go- 
bierno aki mas. 

Turismo no a yega e 1.5% di GDP di crecemento cu Go- 
bierno ta calcula y apesar di e refineria, cu of sin atrazo, 
Aruba su economia bao AVP no ta duna e crecemento 
economico cu e compromisonan grandi di nos pais ta 
exigi. E unico luz na horizonte ta un victoria electoral 
di partido MEP pa introduci un maneho creativo y 
agresivo pa diversifica y stimula nos economia efecti- 
vamente riba termino cortico, mediano y largo plazo. 
E maneho ald lo mester bay yega na un crecemento eco- 
nomico mucho mas halto cu Gobierno di AVP ta ofrece 
pa aña pa Aruba por sali for di tur su problemanan. 
Segun Parlamentario mr. Juan E. Thijsen e ta un meta 
dificil, pero cu boluntad y capacidad Aruba lo logra. Su 
persona y partido MEP ta cla p’e reto. Aruba merece 
mihor. Hunto p’e cambio. 

Habitantenan a haya bon chens pa sinta combersa cu e mandatario 

Habitantenan di Noord a ricibi 
Minister Dowers cu brasa habri 

Sosten grandi pa sigui lucha contra criminalidad cu man duro 





Sigui na pagina 13 > 

< Continua di pagina 12 





DIASABRA mainta un grupo grandi di cam- 
pañadonan di Partido AVP, incluyendo algun 
candidato y Minister a sali bishita e casnan di 
pueblo den Semeleerstraat y bisindario. 
Minister mr. Drs. Arthur Dowers tabata entre 
e politiconan den e grupo y un cantidad di e 
habitantenan a pidi pa e pasa bishita pa nan 
papia cu ne. 

Na un forma pragmatico y sigur di su mes, el a 
comparti su maneho, a splica di e esfuersonan 
cu e aparato hudicial ta realisa tur dia den nan 
lucha contra criminalidad, a repasa e retonan 
pero specialmente a conta di e logronan y exi- 
tonan cu husticia tabatin e ultimo añanan. 

E habitantenan a keda impresiona cu e vision di 
e mandatario, riba con pa sigui uni esfuersonan 
cu su coleganan di enseñansa y di asuntonan 
social pa hunto forma un solo frente pa atende 
cu hobennan problematico y demas retonan pa 
cu criminalidad. 

Mr. Drs. Arthur Dowers a participa den elec- 
cion pa prome biaha na aña 2001 y a conta 
cu 203 voto di confiansa. Den eleccion di aña 
2005, despues di a sinta 4 aña den Parlamento, 
su votonan a subi te cu 858 y na aña 2009 e 
votonan a sigui crece te na 1281. 

Mester menciona cu despues di a goberna 4 
aña den e funcion di Minister di Husticia y 
Enseñansa, e politico a resulta un di esunnan cu 
mas a crece den e ultimo eleccion di aña 2013, 
subiendo di 1281 te cu 2079 voto individual. 

Su seriedad y integridad sin duda lo hib’e na 
un resultado aun mas grandi den e eleccion ald. 
E sosten di su votadonan ta grandi y cada dia 
mas y mas hende nobo ta yega pa uni na e famia 
grandi di AVP y cu sosten pa Arthur Dowers. 

Minister Arthur Dowers pasando cas pa cas 

Dakota ta 
berde berde 

Lo sigui cu e bishitanan aki den e dianan nos dilanti 



“NO tin un miho forma pa cam- 
paña cu bishita e votado na su cas. 
Ey ta scucha e berdadero preocu- 
pacionnan, ta haya critica, ta scu- 
cha sugerencianan y specialmente 
ta haya elogio pa tur e trabou y 
esfuerso cu ta hinca tur dia den e 
trabou aki. Pueblo ta cu nos”, asina 
Minister mr. drs. Arthur Dowers a 
duna di conoce despues di a pasa 
bishita algun caya den e bario di 
Dalcota diasabra ultimo. 

Team Dowers ta ocupa tur e dianan 
aki cu atende yamada di ciudada- 
nonan pidiendo pa pega nan ban- 
dera na cas of plak sticker na nan 
auto, como un forma di solidaridad 
na e Gobierno na mando. Ta invita 
tur hende pa pasa Cas di Partido 
AVP na Dakota entre 8:00am pa 
5:00pm pa inscribi Bo mes y asina 
join Team Dowers den e campaña 
aki. 

Mr. Drs. Arthur Dowers a participa 
den eleccion pa prome biaha na 
aña 2001 y a conta cu 203 voto 
di confiansa. Den eleccion di aña 
2005, despues di a sinta 4 aña den 
Parlamento, su votonan a subi te 
cu 858 y na aña 2009 e votonan a 
sigui crece te na 1281. 

Mester menciona cu despues di 
a goberna 4 aña den e funcion di 
Minister di Husticia y Enseñansa, e 
politico a resulta un di esunnan cu 
mas a crece den e ultimo eleccion 
di aña 2013, subiendo di 1281 te 
cu 2079 voto individual. 

Su seriedad y integridad sin duda 
lo hib’e na un resultado aun mas 
grandi den e eleccion ald. 

E sosten di su votadonan ta grandi 
y cada dia mas y mas hende nobo 
ta yega pa uni na e famia grandi di 
AVP y cu sosten pa Arthur Dowers. 

Mas di 8000 persona a apluadi 
Claudius Philips y OREO na Sint Maarten 






RECIENTEMENTE , e isla di Sint Maarten a celebra nan Carnaval. 
Durante un di e anochinan di concierto nos artista local Claudius Philips y 
su banda OREO tabata un di e bandanan mas anticipa. 

Tabata trata di e di 5 aniversario di e famoso anochi “Night of the Hitmak- 
ers” unda Destra, Jean Marc Ferdinand, KAI y Impakt Band tambe a toca. 

Tanto e publico cu tabata consisti di mas di 8000 persona y e organisa- 
dornan a lceda mas cu satisfecho pa e nivel di presentacion di Claudius y 
OREO. 

Claudius a sa di prepara hopi bon pa e concierto aki mirando cu e ta 
hunto cu otro artistanan sumamente grandi internacionalmente y esaki 
ta Claudius su di dos presentacion den e festival. 

E publico a sa di baila y canta non stop na momento cu Claudius tabata 
presenta su exito clasiconan pero tambe ora cu el a invita varios cantante 
di Sint Maarten pa subi canta cu ne. Esaki tabata algo cu ningun persona 
a spera. 

Tabata trata di artistanan cu tin basta tempo sin canta, aki Claudi- 
us Philips a duna nan reconocemento y a laga nan presenta hunto 
cu ne riba escenario cu su banda di Aruba Claudius & OREO. 

Naturalmente tabata tin hopi Arubiano presente cu a comenta cu nan a 
haya “kippevel” di tanto emocion pa con Claudius y OREO a sa di move 
e miles di hendenan y cu orguyosamente por bisa cu ta trata aki di un 
banda di Aruba. 

Por a mira varios bandera di Aruba tambe den e lugar. 

Prensa di Sint Maarten tabata tin comentarionan positivo so pa duna di e 
presentacion e sigiente dia den corantanan y emisoman. E pregunta grandi 
cu a keda ta con e organisadornan lo por supera e festival di e otro aña. 
Den medianan social tanto na St. Maarten, Corsou y Amba ainda ta 
comenta y ta duna Claudius Philips un pabien pa un show “Well Done”. 

Toyota Altezza destruM 


IIPDhTOhLflU 


Den oranan di mardugaTa pidi presencia di Polis pa un accidente basta fuerte a sosodéj 
riba caminda di Ponton, net dilanti Ponton Laundry. 


^ME'chauffeur di un Toyota'Altezza~color blauw >cur numerá"A^66221 'a perdeAontrol v dalT 
den un cura di cas y bolter, sacando dos dama afo di e auto. A pidi asistencia urgente di 
ambulance pa atende cu e damanan cu tabata benta na otro banda di caminda. ’■ 


Un di a damanan a fractura su pia den e impacto. Ambulance a transporta ambos victima 
*,pa Hospital pa ricibi tratamento medico. Tabatin hopi daño material n’e sitio. 


Pa cabesura contra superiornan: 

Cemandante a retirá 
Wendell Thedé como hefe 
interine di Gwardacesta 

PHILIPSBURG - E éx hefe interino di e stacion di Guard- 
acosta na Sint Maarten, Wendell Thodé, siman pasa a pérdé 
e caso cu el a cuminsa contra su superiornan cu a mandé bay 
pasa screening, pero cada bes e tabatin otro excuus dicon e no 
a terminá e proceso. 

E asunto aki tin mas cu un aña andando y tabatin su culmi- 
nacion na april di aña pasá ora el a demandá Comandante di 
Guardacosta di Caribe Hulandes den Corte na Sint Maarten. 

Unabes cu el a demandá e Comandante, Thodé a dicidi di de- 
mandá Gobernador y Minister di Husticia tambe, pero a hañé 
ta batayá contra tres oponente formidabel. 

Promé cu el a bay traha pa Guardacosta di Sint Maarten, Wen- 
dell Thodé tabata Polis den Cuerpo Policial di Antia for di 1978. 
Dia 10-10-10 Gobierno a nombré lider di e team cu ta combati 
crimen organisá. 

Na februari 2013 Comandante di Guardacosta a solicitá Minis- 
ter di Husticia pa nombra Wendell Thodé como hefe interino 
di e stacion na Sint Maarten. 

E1 a cuminsa traha pendiente di firma di Gobernador pa nombré 
den servicio fiho. 

A surgi diferencia di opinion cu su superiornan y finalmente e 
caso a bay caba den Corte caminda el a pérdé e caso. 


Aruba Heart Foundation ta 
presenta su di 4 Red Event! 

ARUBA Heart Foundation su di 4 Red Event, evento masha conoci na 
Merca y rond Caribe, lo tuma lugar diasabra, 24 di juni 2017 den Al- 
hambra Ballroom di 9 or di mainta pa 1.30 or di merdia. E entrada lo ta 
manera custumber y dress-code ta pa tur hende bin bisti na cora of cu 
un toke di cora. 

Meta di e evento ald ta pa nos sigui conscientisa nos hende muhernan 
tocante malesa di curazon ya cu mas hende muher ta muri di curazon cu 
di tur tipo di cancer. 

Atrobe nan diseño di “Red Event” ta hendenan muher pendiente di nan 
curazon. E idea ta pa ripiti y sigui ripiti con pa biba mas saludabel pa 
asina nos por baha e cantidad di hendenan afecta cu malesa di curazon. 
Ticketnan lo ta hopi limita y ya ta na benta serca tur miembro di direc- 
tiva. Tambe por yama na telefon 582-4278 of 582 HART unda por laga 
bo nomber y telefon pa nos debolbe e yamada. 

E oradornan lo ta varios specialista local y un Cardiologo invita di Fun- 
dacion Cardiovascular di Bucaramanga, Colombia. Lo elabora riba varios 
topico. 

Lo bai tin koffie, te y juicenan. Tambe lo tin sandwiches, salad plates y 
dessert. 

E idioma di e simposio lo bay ta Ingles, pero ora di haci pregunta bo por 
haci’e na Papiamento tambe. 

Lo tin regalitos pa tur presente y na final lo tin premionan p’esnan mihor 
bisti. Clausura manera custumber lo ta cu un Red Champagne. 

Cu boso sosten e evento aki lo bira otro exito di Aruba Heart Foundation. 

Un 'Experience San 
Nicolas 7 exitoso atrobe 



DIADOMINGO 7 di mei a tuma lugar 
e di cinco edicion p’e aña aki di Experience 
San Nicolas 

unda un cantidad grandi di e comunidad 
di Aruba a bishita Sunrise City. E biaha 
aki Experience San Nicolas a wordo or- 
ganisa cu e tema di Dia di Mama. 

Na Museum of Industry tabatin un work- 
shop exitoso unda cu e participantenan 
por a dorna artefactonan di cushina cu 
mosaico. 

Esald a wordo organisa den pasado caba 
dor di Espacio Azul conhuntamente cu 
Atemosa y dor cu tabatin un interes asina 
grandi a dicidi di ripiti esaki pa tur esnan 
interesa. 

Na final di e workshop e participantenan 
por a drenta museo p’asina conoce un tiki 
mas over di Aruba su historia. 

Personanan cu tabata interesa pa pasa 
bishita Museum of Industry y Commu- 
nity Museum por a haci esald pagando 
solamente mitar di prijs. En conexion cu 
e tema di Dia di Mama, tur mama cu a 
pasa bishita e museonan tabata participa 
automaticamente den e rifa di e dia ald. 
Un biaha mas danki na The Old Cunucu 
House, Aquanails y Spa del Sol na Playa 
Linda pa haci e Experience San Nicolas 
aki uno mas special p’e mamanan. 

Creative Center di Cosecha tabata yena cu 
participantenan cu kier a conoce e arte di 
Origami. E participantenan a mustra hopi 
entusiasmo y a traha mas cu solamente 
e flor pa dia di mama. E tayer di arte di 
‘paper folding’ Origami a wordo duna dor 
di artista multidisciplinario Derick Chong. 
Cosecha kier a gradici Derick, tur e par- 
ticipantenan di e Origami workshop y 
tur cu a pasa check un obra di arte unico 
den e tienda di Cosecha pa por duna dia 
di mama. 

Tabatin diferente tienda y restaurant 
habri den San Nicolas cu tambe a forma 
parti di Experience San Nicolas y cu a 
wordo bon bishita. Esakinan tabata, entre 
otro O’Neil Caribbean Kitchen,Topaz 
Takeaway, Joy’s Restaurant, E1 Gallo 
Rojo, WEMA, Alankar, JM Enterprises, 
La Aruba, Maggy’s y Aruba Store. 

Keda pendiente di e pagina di Facebook 
di Experience San Nicolas pa haya sa mas 
informacion over di e siguiente edicion 
cu lo tuma lugar diadomingo 4 di juni di 
10:00am - 2:00pm cu e tema di Dia di 
Tata. Bin disfruta un diadomingo familiar 
hunto cu nos na Sunrise City. 

Di acuerdo cu drs. Raymond Hernandez, Secretario di UPP 

Introduccion di Good Governance, 
un condicion pa pone nos hobennan 
profesional kere den Aruba atrobe! 



“ PATRONAHE politico, mal goberna- 
cion y corupcion tin su consecuencianan 
desvastador pa henter un pais. Particular- 
mente p’e profesionalnan Arubiano hoben, 
esald ta un experiencia desagradabel y ama- 
rgo, despues cu yen di vision y speransa di 
bolbe nan pais bek a inverti miles den nan 
educacion. 

Nan soño pa bolbe nan pais, y contribui na 
desaroyo y progreso di nan pais y su hende- 
nan, ta lceda descuartisa na momento cu nan 
bolbe bek”, asina drs. Raymond Hernandez, 
Secretario General di UPP a duna di conoce. 

Esaki t’e conclusion cu nan di UPP tin 
di saca, na momento cu combersa cu nos 
Young Professionals y sigui tur e discusion- 
nan, particularmente riba medianan social. 
E hobennan aki, conoci tambe como e 
generacion di “millennials” ta sinti cu den 
un sociedad cu no ta existi reglanan di bon 
gobernacion, nan no ta bon bini. 

Gran parti di e hobennan aki, ta sinti nan 
mes poni un banda of lubida, ya cu nan po- 
tencialnan pa yuda e pais y nan mes, parce 
di no ta wordo aprecia of acepta. 


Den e ultimo lunanan ald por mira varios 
candidato adresa e grupo di “millennials” 
y Young Professionals, primintiendo nan 
atrobe, na un manera populista, cu lo crea 
trabou pa nan y duna nan oportunidad di 
por progresa. 

Nos por a mira con a bay te Hulanda pa 
bolbe papia cu esnan cu a caba di bay algun 
aña primintiendo nan yen di cos. 

Pero ningun di e partido- of candidatonan 
aki no ta toca e puntonan di mal gober- 
nacion, corupcion, patronahe politico, cu 
hustamente ta percura p’e desigualdad cu 
ta wordo crea pa un sistema tradicional di 
purba keda na poder. 

Un sistema cu pa 30 aña a percura pa 
mayoria di nos hendenan cu a bay studia 
afo, no a bolbe bek nos pais. Un sistema cu 
a percura p’esnan cu a studia aki, ta dificil 
pa haya un trabou digno, na unda cu esnan 
cu ningun tipo di preparacion ta haya nom- 
bramentonan politico. 

For di su fundacion, pa UPP tabata central e 
necesidad pa cambio di nos forma di gober- 
nacion y di nos sistema di representacion. 
E cambionan aki so ta e garantia pa nos 
hendenan, particularmente nos hobennan 
profesional, por cuminsa kere atrobe den 
nos pais Aruba. 

“Introduccion di reglanan di bon goberna- 
cion ta permiti nos pa pone Aruba bek riba 
e bon track. Particularmente e Young Pro- 
fessionals lo bay sinti esaki, ya cu nos ta na 
fabor pa cambia e sistema di nombramento 
di empleadonan publico y sake for di man 
di politiconan. 

Tambe Good Governance ta percura cu 
Ministernan, pues e politiconan ta transpar- 
ente y ta wordo controla riba e decisionnan 
cu nan ta tuma. 

P.e. ora di duna un permiso, esaki no mes- 
ter ta abase di fabor sino abase di derecho. 
Tambe lo cambia e proceduranan, p’asina 
agilisa nos Young Entrepeneurs, cu ta ta 
sinti nan limita. 


Si nos no por acepta reglanan di bon gober- 
nacion, un Young Professional lo no ta exi- 
toso den un sociedad unda cu tin mal gober- 
nacion, corupcion y patronahe politico. 

Sea nan ta cambia nan actitud di bay den 
direccion di hunga e wega tradicional, cu lo 
no soluciona nada. Pasobra bo no tin e liber- 
tad di ta bo mes of desaroya mas bo propio 
talentonan, bo profesionalismo of pa tin un 
propio opinion. Of nan por scoge tambe di 
bandona e pais, contribuyendo mas ainda 
na “brain drain” Arubiano y cu na su turno 
ta haci cu e tasa di hendenan studia na nivel 
profesional ta lceda abou. 

Ta pesey nos ta kere cu introduccion di 
reglanan estricto di Good Governance, lo ta 
na beneficio di e hobennan ald tambe, na 
unda nan lo tin un “fair chance” pa nan por 
desaroya nan mes y contribui na bienestar di 
nos pais, sin cu nan tin mester di un fabor 
di un politico. 

Y UPP, sabiendo cu tin hopi desconfianza 
den politica y politiconan, sabiendo cu hopi 
lo tin debor den nos sistema, ta lcere cu e 
hobennan hustamente mester bira parti di 
e cambio aki. 

UPP sa, cu e grupo di hobennan aki ta con- 
sciente di e problemanan cu nos ta aden y 
di e situacion aki na Aruba. Y e cambio ald 
ta posibel, no di lceda para na banda, sino 
pa activamente percura pa e cambio. 

Si nos lceda actua di e mesun manera nos no 
ta trece e cambionan cu nos kier. E deterio- 
rio cu nos tur ta presenciando den e Aruba di 
awe, por wordo para y haci Aruba atrobe un 
lugar di progreso, trankilidad, oportunidad, 
pa nos propio hendenan. 

Y aki ta unda cu UPP ta kere e grupo Young 
Professionals aki lo por haci e diferencia. 
Good Governance t’e condicion pa nos ho- 
bennan profesional cuminsa kere den Aruba 
atrobe”, segun 

drs. Raymond R. Hernandez, Secretario 
General di UPP. 

Fundacion Muchila Creativo 
a logra un otro culminacion 


NA april, Fundacion Muchila Creativo a 
cumpli 14 aña di existencia. Durante su 
trayectoria Muchila a trece tanto proyec- 
tonan nacional como internacional. Na aña 
2009, tres docente di scol secundario sra. 
Mathilda Vloor, sr. Conrad de Rozario y 
sra. Rose-Marie Provence, a lanta Fundacion 
Muchila Creativo como cu nan a mira e gran 
balor cu Arte tin p’e ser humano y nan a 
haya cu mester ehecuta mas proyectonan 
riba tereno di Arte y Cultura tanto den scol 
como pafo di scol. 

Ban wak prome ken ta Fundacion Muchila 
Creativo: Muchila ta ehecuta proyectonan 
riba e siguiente pilarnan: 1. Educativo y 
artistico: 2. Cultural: 3. Social-emocional y 
therapeutico. Muchila kier motiva mucha, 
hoben y adultonan pa nan por expresa nan 
mes riba tereno di musica, baile, arte visu- 
al, drama y arte en general. Ademas FMC 
lder expande nan horizante creativo usando 
literatura y multimedia pa medio di curso, 
lectura, presentacion, tayer, seminario y 
exposicion. 

Ban wak un poco di Muchila su historia: 
Durante e 14 aña di existencia, FMC a re- 
alisa diferente proyecto pa mucha, hoben 
y adulto. Durante e añanan FMC a ricibi 
sosten financiero di UNOCA of CEDE 
ARUBA, locual cu nos ta gradici hopi. 
Algun di e actividadnan cu FMC a trece ta: 
Na 2003 Muchila a organisa un programa 
Cultural riba Freewinds bou direccion di 
Joan Danies en conecion di e 10 aña di exis- 
tencia di e barco. Na 2003 Muchila tabata 
encarga cu e apertura y clausura di Premio 
Nacional di Enseñansa (2005); 

Na 2005 a organisa un Concierto di Jazz 
bou nomber di “J azz i ma gi na d° n ” cu coo_ 
peracion di The New York University Jazz 
Choiry studiantenan di Culturele en Kunst- 
zinnige Vorming (CKV)-Musica y Baile di 
IPA y Carlos Bislip Jazz Group; 

Na 2005 a organisa un concierto y tayer bou 
direccion di e pianista prof. Elise Sobol, for 
di New York. A realisa tambe un pelicula 
cu alumnonan di Emmaschool “Reaching 
Fligher with Music in Education”. 

En conexion cu e celebracion di e 250 aña 
di Mozart a organisa un presentacion di 
musica clasico cu teatro y baile. (2006) 
Como 2008 tabata Aña di Cultura, Funda- 
cion Muchila Creativo durante luna di april 


y mei, a pone atencion special n’e estilo di 
Musica di Tambu, unda a ofrece lectura pa 
alumnonan di MAVO y tayer tocante e ori- 
gen di tambu bou di guia di sr.Vincente Ras. 
Como highlight FMC a presenta e docu- 
mentario di Izaline Calister “Lady sings the 
Tambu”, na unda Izaline Calister, e produ- 
cer y regisseur tabata presente. 

Na augustus 2008 a organisa un tayer di 
arte titula: “Arts Integration and Meaning- 
ful Learning” dirigi pa dr. Louise Montello 
for di New York. Na 2009 FMC a trece en 
cooperacion cu DCME (Dutch Chamber 
Music Ensemble) y e conocido contado di 
storia di Surnam sr. Paul Middellijn, “De 
Nachtegaal” y “De Baron Von Munchhou- 
sen”. Den e storia di “De Nachtegaal” e 
hobennan di Muchila bou direccion di Joan 
Danies a actua mientrastanto Paul Middelli- 
jn a conta e storia y e orkesta a toca “life”. 
Na luna di september 2010 FMC a trece 
trés obra di Compa Nanzi bou direccion di 
Joan Danies y Carmen Herrera. 

Den e mesun luna (september 2010) FMC 
en cooperacion cu Fundacion Mi Cutisa, 
DCMC y sr. Paul Middellijn a trece e obra 
teatral musical “Anansi”. A traha material 
educativo pa scolnan pa prepara e alumno- 
nan riba e presentacion. Ademas a trese un 
biaha mas e obra di “De NachtegaaF’. 

Den ambos presentacion ”De Nachtegaal y 
“Anansi” e hobennan di FMC bou direccion 
di Joan Danies a actua y e coro hubenil 
Briyante! di Tica Giel a canta e canticanan 
den e obra musical Anansi. Na luna di janua- 
ri 2011 FMC a inicia en cooperacion cu De- 
saroyo Curiculum cu e proyecto’leskoffers’ 
financia pa UNESCO. Di 18-21 di januari 
2011 dr. Louise Montello di New York a 
duna e tayer Emotional Intelligence pa do- 
centenan di scolnan preparatório y básico y 
na april 2011 profesor Elise Sobol di New 
York a ofrece e tayer Musical Intelligence 
na docentenan di scolnan preparatório y 
básico. 

Di 3-5 di mei 2011 sr. Han Vogel di Hu- 
landa a duna e tayer “Çomponeren in de 
ldas” na studiantenan di IPAy alumnonan 
di 5e ldas di Maria School. 

Na november 2012 a trece e proyecto Jazz 
in de ldas pa Rayo di Solo Kleuterschool 
y diferente scol primario dirigi pa sr. Jan 
Formannoy, Tamara Hoekwater y prof. dr. 
Cees Hamelink for di Hulanda. 



Na december 2013 a organisa un presen- 
tacion y tayer di e Puppet theatre mundial 
conoci for di Iceland cu e obra “Metamor- 
phosis” bou direccion di Bernd Ogrodnik. 
Na november 2014 a organisa “Jazz in de 
ldas” cu alumnonan di 4e y 5e ldas di Paulus 
School dirigi pa sr. Jan Formannoy, Tamara 
Hoekwater for di Hulanda. 

Desde aña 2014 a invita Matthijs Spalt- 
man anualmente p’e Music Box proyect pa 
scolnan. Na april 2015 a invita un bes mas 
e conocido Puppet Theatre di Iceland bou 
direccion di Bernd Ogrodnik cu e presenta- 
cion di “Peter and the wolf” y un tayer pa 
docentenan. Di mei 2015 te cu november 
2015, Emerita Emerencia, Eltienne Yarza- 
garay, Remigio Rasmijn, Matthijs Spaltman 
y Rose-Marie Provence tabata encarga cu 
tayernan pa studiantenan di Abraham de 
Veer School y Juliana School. A recibi 
asistencia di 4 studiante di IPA y sra. Luty 
Martinez. Incansabel a traha riba e musi- 
cal “Storia Pariba y Pabou”. Na november 
2015 a presenta e obra musical na Cas di 
Cultura bou direccion di Emerita Emeren- 
cia. Na October 2016 en coneccion di Luna 
di Enseñansa a organisa Festival di Arte y 
Cultura den caya principal di Oranjestad na 
unda e publico por a gosa di presentacionan 
y tayer di Musica, Baile, Teatro, Arte Visual 
y Multimedia. 

Na Januari 2017 Emerita Emerencia a cum- 
insa na John Wesley College pa prepara e 
alumnonan di ldas 1 y 2 p’e musical “Storia 
di Pariba”. Na juni 2017 lo presenta e Musi- 
cal e “Storia di Pariba”. Despues cu Muchila 
Creativo a traha e ultimo 5 aña riba tereno 
social emocional na diferente scol a dicidi 
pa amplia e parti social emocional cu terapia 
di arte. Dos aña pasa a discuti e plannan 
extenso cu Carmen Statia (q.e.p.d) y a di- 
cidi pa cuminsa cu terapia di Arte como un 
dependance di Muchila. Recientemente 
Fundacion Muchila Creativo a habri su 
centro di Terapia di Arte na Cumana. 

Guardacosta y Aduana a intercepta 
marihuana na St. Maarten 



BANCO Dl CARIBE 


OFFICIÉLE KOERSEN TEN OPZICHTE VAN DE ARUBAANSE FLORIN 

GELDIG OP 12 May, 2017 EN TOT NADER ORDER 


valuta 

aankoop van publiek 


verkoop aan 


bankpapier 

wissels, CHQ's 
reischeques en 
overboekingen 

publiek 


Ned. Antil. Gulden 

Per ANG 100 

ANG 

98.00 

100.00 

biljetten 

chq./overboeking 

100.20 

100.00 

Amerikaanse dollar 

USD 

1.77 

1.78 


1.80 

Canadese dollar 

CAD 

1.27 

1.29 


1.31 

Zwitserse frank 
(per 100) 

CHF 

176.46 

177.18 


177.98 

Pond sterling 

GBP 

2.22 

2.27 


2.33 

Japanse yen 
(per 10.000) 

JPY 

155.03 

156.44 


158.01 

EURO 
(per 100) 

EUR 

191.95 

193.71 


195.65 

Deense kroon 
(per 100) 

DKK 

25.05 

25.77 


26.57 

Noorse kroon 
(per 100) 

NOK 

19.66 

20.38 


21.18 

Zweedse kroon 
(per 100) 

SEK 

19.02 

19.74 


20.54 





DIASABRA ultimo, Guardacosta di Caribe Hu- 
landes den estrecho cooperacion cu Aduana di St. 
Maarten a logra intercepta un boto carga cu un can- 
tidad considerable di marihuana. 

E boto, ‘Scotty Sky’, tabata mara na Great Bay. Du- 
rante un control riguroso, a bin descubri 101 pald di 
marihuana, cu ta pisa 35.67 kilo. 

Tur esaki tabata bon scondi den planta di coco. E 
pakinan cu droga a ser tuma den beslag y pasa pa 
Polis. E capitan do Scotty Sky, mientrastanto a keda 
deteni, mientras cu lo sigui cu e investigacion. 

Fundacion Muchilla Creativo 

Ta laga nos wak un rato di serca kico ta Terapia di Arte 



TERAPIA di Arte Creativo: E formanan 
di Terapia di Arte ta - Arte Visual, Musica, 
Drama y Movecion - Cu Terapia di Arte 
un persona por expresa loke e ta sinti sin 
palabra. Esaki nos ta yama expresion. 

Pa medio di Arte e persona por expresa 
su sentimiento y problemanan por wordo 
investiga. Ademas, e ehersicionan di tera- 
pia ta laga e persona experimenta cu color, 
forma, sonido of movecion y e tin un efecto 
curativo. 

Den e sesion di Terapia e resultado artistico no 
t’e meta, pero e proceso t’e medio pa desaroya 
y pa cura. Durante e proceso di terapia un 
persona ta orienta su mes, haya un idea y 
stimula e desaroyo, p’asina haya un mihor 
balansa entre pensa, sinti y actua. E terapia 
por sosode individual of den grupo. 
Terapia di Arte ta wordo usa e.o.: Pa ke- 
honan fisico o mental. P.e. pa personanan 
cu cancer, pa elaboracion di trauma y rouw, 
contra ‘burn-out’ y estado depresivo y pa 
problema di conducto etc. 

E meta di terapia di arte ta pa reconoce e 
problemanan y despues cuminsa cu e pro- 
ceso di aceptacion y cambio di e desaroyo 
personal. 

Den Terapia di Arte conocemento medico 
y psicologico ta wordo combina cu un ac- 
tividad di Arte. E por ta un actividad visual, 
p.e. pinta, verf, of traha cu ldei, pero tambe 
musica, movecion y drama. 

Na comienso di e sesion di Terapia, e 
terapista y e cliente ta determina hunto e 
metanan. 

E aspecto ‘non verbal’ di terapia di arte ta 
crea un distancia, dor di cua e ta bira mas 
facil p’e cliente por expresa su mes y com- 


parti su emocionan. 

Ademas e proceso creativo ta stimula e cli- 
ente pa wak problema y solucionnan na un 
otro manera. 

Bo no mester tin talento artistico pa terapia 
di arte creativo. Nos por distingui e siguiente 
forma di Terapia di Arte Creativo: 

Terapia di Musica - Sonido y musica tin un 
influencia fuerte riba nos. Pa medio di Tera- 
pia di Musica bo por expresa y experimenta 
cu bo emocionan pa medio di musica. 

Nos por dividi terapia di musica den dos 
parti: 

1. Den e forma activo di terapia di musica 
e cliente ta crea musica activo hunto cu e 
terapista. E cliente ta investiga y duna ex- 
presion na emocionnan pa medio di musica 
y sonido. 

Tambe ta usa elementonan musical manera 
compas, ritmo, melodia y harmonia. 

Den e sesion ta usa instrumentonan musical 
y ta usa e bos como un wego musical. 

2. Tambe tin Terapia di Musica receptivo. 
Dor di scucha musica ta crea un ambiente 


special y e cliente por expresa su emocionnan 
libremente. 

Banda di musica den e sesion di Terapia di 
Musica ta papia tocante emocionan descubri 
y con e cliente a experimenta esaki. 
Terapia di Arte Visual - Den e sesion di 
Terapia di Arte Visual Expresion ta para 
central pa medio di media visual. 

Manera tecnica di pinta y verf, tambe por 
usa materialnan manera ldei, palo, tela, pie- 
dra, santo y metal. Ademas por usa potret 
y video. 

Den Terapia di Arte Visual e meta ta pa 
expresa e sentimientonan. Hunto cu e 
terapista ta duna forma y nificacion n’e 
emocionan visual. 

Terapia di Drama - Den Terapia di Drama 
e cliente ta expresa su emocionanan pa me- 
dio di atributo di drama. Por usa tecnica di 
simulacion y teatro improvisa, pero tambe 
poesia, trahenan y popchi. N’e manera ald e 
cliente por expresa su emocionan scondi na 
un manera sigur, y haya solucionnan p’esald. 
Terapia di Movecion - Den Terapia di 
Movecion e cliente ta expresa su mes cu su 
curpa. Pa medio di movecion e por duna 
exprecion na emocionnan cu ta dificil pa 
expresa cu palabranan. E experimento cu 
su propio curpa p.e. ‘spiegelspel’ cu move- 
cionnan, cambio di forma y espacio ta crea 
un proceso terapeutico y e por kibra bloke- 
onan emocional. Ta usa material y musica 
special pa yuda e proceso. 

Si bo ta interesa den Terapia di Arte bo por 
acudi na nos Centro di Terapia cu ta situa 
na Cumana 71 (Oduber Golden Palace, piso 
riba) of por yama nos na telefon 563-3088 
of manda un email na terapiacreativo@ 
gmail.com 

Diaranson ultimo 

APA a atende 4 barco crucero cu a trece 
rond di 11 mil bishitante crucero pa Aruba 



DIARANSON ultimo tabata un bes mas 
un dia hopi special, muestra di e exitoso 
maneho di APA conhuntamente cu ATA, 
ora cu Aruba su puerto na Oranjestad a ricibi 
4 barco crucero rib’e mesun dia. 

E prome dos barconan a drenta di mainta 
trempan caba y di tres rond di 8’or y e ul- 
timo a drenta rond di 12:30 di merdia cu 
a haci cu tabatin 4 barco mara na mesun 
momento. 

Ta trata aki di Camival Vista di Carnival Cmis- 
es, Adventures of the Seas di Royal Caribbe- 
an Cmise Lines, Maasdam di Holland Amer- 
ican Lines y Zenith di Pullmantur Cruises. 

E barconan aki a trece mas o menos 11 mil 
bishitante pa Aruba. Adventure of the Seas 
y Carnival Vista ta ser considera como bar- 
conan grandi como cu cada uno ta mas di 
300 meter largo. A mara e barconan aki na 
wafnan B y C. 

Maasdam y Zenith ta barconan mediano 
cu un largura di mas o menos 200 meter 
y a mara uno den basin y e otro na e waf 
na unda antes tabata baha e containernan. 

Adventures of The Seas a trece casi 3500 
bishitante mientras cu Carnival Vista a bini 
cu algo mas di 4500 bishitante,mientras cu 
e dos barconan mediano hunto a trece rond 
di 3 mil bishitante crucero. “Mayoria biaha 
cu e barconan drenta nan tin un ocupacion 
di casi 100% y tin algun biaha esta ta sur- 
pasa e capacidad maximo tambe. 

Segun Humphrey Tromp, Director Suplente 
di Aruba Ports Authority, e record den e 
cantidad di bishitantenan crucero ricibi riba 


un solo dia tabata un poco mas di 12 mil, 
na luna di maart, 2016. Pero e no tabata 4 
barco mara den forma simultaneo den waf 
di Aruba. 

E tempo ey mester a laga un sali pa un 
otro por drenta y tabata trata di 5 barco.” 

Maske cu e mudamento di e operacion di 
carga ta completamente tras di lomba y 
tin kisas espacio pa crea mas waf no ta bay 
amplia e infrastructura pa cu esaki por lo 
pronto. 

APA ta bay inverti si den e mehoracion di e 
diferente wafnan pero tambe den construc- 
cion di algun bolder y compra di fender 
nobo mirando cu e barconan ta birando mas 
grandi cada aña. Mayoria di e boldernan 
actual tin un capacidad di 70 ton, mientras 
cu exigencianan pa e barconan grandi ta di 
entre 100 te cu 200 ton. 

Mester tene cuenta, Tromp ta splica, cu mi- 
rando cu e barconan ta birando mas grandi 
y cu mas capacidad mester sigui mehora e 
facilidadnan y sigui traha riba un servicio 
optimal na momento cu e pasaheronan 
baha ald na Aruba, e. o. mester percura pa 
tin suficiente taxi disponibel pa evita cu e 
bishitante ta keda para mucho largo den fila 
pa haya transporte. 

“Mi no ta bisa cu tin escases di taxi, pero 
como cu no ta tur taxi tin aceso na waf y dor 
di e congestion den trafico ta trece cu ne cu 
tin cierto momento cu no tin taxi disponibel. ” 

APA conhuntamente cu ATA continu- 
amente ta adapta nan maneho pa cumpli 



cu expectativa di e companianan crucero 
pero tambe cu e bishitantenan. A base di e 
proyeccion y cifranan actual te cu april 2017 
tur cos ta mustra cu den aña 2017 Aruba 
lo surpasa e cantidad di 700 mil turista cu 
ta mas cu e cantidad ricibi aña pasa. Si nos 
logra esaki, e lo ta un record. E cantidad mas 
hopi ricibi te cu awor ta di 688.500 na aña 
2013. Te aworaki e cantidad cu a proyecta 
pa luna, basa rib’e reservacionnan haci pa 
cada barco crucero, ta indica cu e aña aki 
lo ta 4% miho cu aña pasa y ta cuadra cu 
locual tin proyecta. Si e sigui manera te 
cu awor, e lo surpasa e cifra di 700 mil. 

APA ta sumamente contento, Tromp a bisa, 
pasobra recientemente a haya confirmacion 
for di Royal Caribbean Cruise lines cu na 
mei, 2018 un di nan barconan esta “Free- 
dom of the Seas” cu ta cay den e categoria 
di Freedom Class, lo cuminsa bishita Aruba. 
Pa por a logra haya e barco aki bin Aruba 
mester a demostra na Royal Caribbean cu e 
loodsnan di APA por drenta un barco asina 
sin cu mester haci adaptacionan na e kanaal 
na Playa. 

Pa e motibo aki recientemente 3 loods di 
APA a bay na un centro di simulacion na 
Fort Lauderdale na unda nan por a simula cu 
nan ta drenta e barco aki den waf di Aruba 
cual a bay sin problema. 

Tambe APA ta den combersacion cu e com- 
pania crucero pa den e proximo añanan, 
rond di 2020, por ricibi e barconan di Oasis 
Class, cu ta e barco crucero di mas grandi 
actualmente cu ta transporta rond di 6 mil 
pasahero. 

Pa esaki lo mester haci algun inversion adi- 
cional pa locual ta e kanaal pero tambe na 
e waf na unda tabata baha container antes 
pa asina por mara e barco grandi aki eynan. 

Aruba keto bay ta un destino hopi gusta, 
pero nos mester keda brinda e miho servicio 
posibel y keda mehora, actualisa y renoba 
nos producto. No por para keto. 

Jacky van Putten (POR): 

Mantene facilidadnan 
deportivo prome cu traha otro! 


PA por eherce un deporte corectamente, 
e facildadnan ta di suma importancia pa 
e atleta. Mester reconoce cu hopi a wordo 
inverti den crea diferente facilidad pa de- 
porte di calidad. Masha hopi placa destina 
pa deporte a bay den e inversionnan aki. 
Den pasado tambe hopi a wordo haci pa 
ilumina diferente cancha di bala, pero 
depues cu a crea e facilidadnan aki nos 
gobernantenan a lubida cu mester mantene 
nan tambe. 

Asina nos por a mira diferente luz no ta 
traha mas y den cay abou, mientras tur e fa- 
cilidadnan mester mantenimiento urgente. 
POR ta sali di e punto di bista cu mester crea 
un infrastructura na unda mantenimiento y 
maneho di e lugarnan ald ta bay hunto. Mes- 
ter structura y separa placa di e presupuesto 
di deporte p’asina e inversionnan aki no bay 
perdi, segun Jacky van Putten. 

Un di e problemanan mas grandi cu deporte 
semper ta confronta cu ne ta ora Gobier- 
nonan cambia e continuidad den maneho 
ta bay perdi. 

Ta manera ora un Gobierno nobo sinta nan 
ta lubida cu placa di pueblo a wordo inverti 
den e facilidadnan aki, aunlce dor di otro 
Gobierno. E consecuencia lamentabel ta cu 
manehonan ta wordo cambia, of miho dicho 
neglisha lubidando loke ya nos tin. 

Asina cada bes e deporte Arubiano ta sufri 
pa falta di vision a largo plaso. Esaki mi por a 
mira cada bes cu Gobierno cambia, trahando 
34 aña den Gobierno den e departamento 
di deporte, IDEFRE/IBiSA, van Putten ta 
splica. 


Ta di suma importancia pa pone full at- 
encion rib’e condicion di nos facilidadnan 
existente. Mester inventarisa e condicion 
financiero di nos deporte prome cu cuminsa 
anuncia mas proyecto miyonario sabiendo 
cu esnan cu nos tin awor ta cayendo den 
otro pa falta di maneho y placa. Esaki ta 
iresponsabel y simplemente destruccion di 
capital. 

Nos mester cu urgencia drecha, upgrade nos 
facilidadnan deportivo prome y haci nan 
acesibel pa nos scolnan, federacion y publico 
deportivo na un costo subsidia pa Lotto. 

E facilidadnan mester bira multi uzo na 
unda lo brinda e posibilidad pa pratica 
diferente deporte. 

Mester bin cu un maneho na unda mester 
reserva fondonan pa mantene e facilidad 
deportivo nobo y existente. Si ta bay presta 
pa inverti den proyectonan nobo mester 
mara e inversion aki tambe cu un capital pa 
mantene e facilidad, van Putten ta mustra. 

Gobiernonan tin e custumber pa core in- 
verti den edificionan nobo, pero ta lubida 
cu mester mantene e facilidadnan aki. Cada 
bes cu inverti den facilidadnan nobo esaki 
ta bay a costo di e placa cu nos mester pa 
inverti den e maneho di deporte. 

Deporte na Aruba na e momento aki no 
ta sufri pa falta di facilidad sino falta di 
maneho. 

E idea cu cada bes mester demostra cu 
construccion ta e maneho mester 
stop. 

Ta importante pa sinta y 
desaroya un plan a largo 
plazo cu tur e partnernan 
di deporte. 


Mester concentra bek rib’e recurso humano, 
e deportista y con nos miho por uza e recur- 
sonan pa mehora nos deporte, van Putten 
ta enfatisa. 

Mantencion mester wordo separa di mane- 
ho di deporte, e mester bira un organo in- 
dependiente cu su unico tarea ta percura cu 
nos facilidadnan ta optimal y sigur pa uzo 
di nos deportistanan. Den e organo aki no 
tin mag di tin ningun miembro c u ta liga cu 
otro funcion deportivo. Tur advies di con- 
trato di mantenimiento y construccion lo ta 
mara na e organo independiente aki. Esaki 
lo percura cu ningun friends and family ta 
haya contratonan favorabel y sin destaho 
publico, pero mas cu tur evita e tantisimo 
escandalonan rond di lotto y deporte. E 
organo aki lo ta forma dor di expertonan 
den construccion. 

E organo independiente aki mester presu- 
puesta loke e costo di mantene tur e facili- 
dadnan aki ta pa aña y Lotto y Gobierno 
mester percura cu e placa aki t’ey, Jacky van 
Putten a duna di conoce. 

Smtomsa tur meraia e duo di periodista 
Alexa Werleman y Victor (Toko) Winklaar 
Den Noticia na G-FM 99.9 

Di dialuna pa diabierna 
cu noticia sin miedo 

Kiwanis Club of Aruba 
cuidando bisla di nos muchanan 

DIASABRA ultimo, Kiwanis Club of Aruba a fi- 
naliza su proyecto anual “Bon Bista” cu a tuma lugar 
riba cada diasabra den luna di mei. 

E proyecto aki su enfolce ta pa yuda muchanan di 
menos recurso tin bon cuido di bista, y asina por 
tambe ta exitoso na skol. 

Hopi mucha ta wordo perhudica den nan enseñanza 
pa falta di bon bista. 

Kiwanis Club of Aruba hunto cu Aruba Vision Center 
ta percura p’e muchanan aki haña chekeo di bista y 
bril si ta necesario. 

Riba tres diasabra, IGwanis Club of Aruba a busca e 
muchanan ald den bus y a trece nan Superfood unda 
a duna nan un bon desayuno. Despues a hiba cada 
grupo Aruba Vision Center na Superfood Plaza y 
asina a check nan bista. 

Un total di 50 mucha a participa den e proyecto aki 
y di esakinan 16 tabatin mester di bril y a ricibi esaki 
riba 20 di mei, 2017. Tambe tin mucha cu a wordo 
referi pa un dokter di wowo pa chekeo mas profundo. 
Kiwanis Club of Aruba a gradici tur patronicador pa 
tur e bon colaboracion y sosten. 

Sv Britannia Frisian Flag ta empata 
cu Dakota 1-1 cu gol di Theric Ruiz 




DIABIERNA anochi, a cuminsa e playoff 
di futbol di Aruba cu ta restora bao di A.V.B. 
y e prome wega a bai entre Sv Britannia 
Frisian Flag contra di Sv Dakota Island 
Window’s & Doors. 

E aliniacion di Sv Britannia tabata como lo 
siguiente; Lionel Kaarsbaan, Theric Ruiz, 
Rodymar Paesch, Miguel Guiterrrez, Sylves- 
ter Schwengle, Renier Paraez, Luis “Coco” 
Estrada, Johnatan Ruiz, Alex Hassell, Luis 
Carlos Croes y Bruno Conceicao. 

Como suplente nan tabatin; Ericson Croes, 
Aljee Feleciana, Kendrick Dania, Jeanpierre 
Fingal, Denrick “Denden” Lopez, Sebastian 
Montoya y Mairon Gutierrez. 

E wega a cuminsa unda cu e oncena di 
Paradera / Piedra Plat a cuminsa domina 
e wega y a crea 3 oportunidad di gol hopi 
trempan den wega. Sv Britannia Frisian Flag 
a keda domina e wega sigur pa 20 minuut 
te ora cu Dakota a cuminsa trese balansa 
den e wega. 

Tabata na di 35 minut di wega cu Ezra Bos- 
nie ta pone un paso largo pa Ricky Hodge 
y unda cu e keeper di Britannia Lionel y 
Ricky Hodge ta dal den otro y refree ta pita 
pinalty pa Sv Dakota. 

E pinalty ta wordo tuma pa Emile Linkers 
cu ta un hungador di seleccion di Aruba 
naci na Corsou y cu a hunga futobol e. o. 
na Hulanda y Indonesia y Emile Linkers 


ta manda Dakota riba 1-0 y pa halftime 
drenta cu e ventaha minimo di Dakota riba 
Sv Britannia Frisian Flag. 

Den di dos tempo Sv Britannia ta hasi un 
cambio y e delantero Sebastian Motoya 
Cano ta drenta wega na lugar di Sylverster 
Schwengle kende a sufri un leccion. 

Cu e cambio aki Sv Britannia a aumenta su 
dominio riba Dakota y por bisa cu mayoria 
di dos tempo Sv Britannia Frisian Flag a 
domina e wega y cu un Dalcota cu aki aya 
tabata for peliger pa e portero di Britannia. 
Na di 20 minuut di dos tempo despues di un 
corner Theric Ruiz ta hana e bala riba su pia 
robes un den un media vueltla ta deposita e 
bala den net pa e gol di empate. 

Hopi a considera e gol aki un hoja di gol. 
Di e forma aki tambe refree Colina ta fluit 
pa e final di e wega y unda cu tur dos team 
ta bai cas cu un punto. 

E proximo wega di Sv Britannia ta contra 
di Dep. Nacional y di otro banda Dakota 
mester enfrenta RCA. Diasabra anochi, RCA 
ta gana Dep. Nacional cu score di 2 -1 y mas 
y mas e weganan di playoff ta bira mucho 
mas enteresante. 

Pabien na Sv Britannia Frisian Flag y Da- 
kota cu e empate y nos mester menciona cu 
Dakota manera custumber a yena tribuna 
banda pazuid, mientras cu Sv Britannia a 
sorprende cu masha hopi fanatico tambe. 

Mireille Sint Jago di MEP: 

Studia GRATIS na e MIHO Universidadnan Europeo 



E trabou di un partido Social Democrata 
manera MEP ta pa busca e opcionnan mas 
economico cu ta beneficia henter pueblo. 
Nos kier logra un mihor bida y futuro pa tur. 

“Educacion ta e arma mas poderoso pa 
cambia mundo”, esey ta e famoso quote di 
Nelson Mandela (d.f.m.). Ta p’esey nos mes- 
ter enfoca riba enseñansa p’asina preveni 
problemanan economico, social y hudicial 
den nos comunidad, segun Mireille Sint 
Jago. 

Durante campaña 2013 y tur e cuater añan- 
an despues, mi a informa pueblo caba cu tin 
opcionnan mas economico na Universidad- 
nan sumamente recomenda y prestigioso pa 
nos hobennan por bay studia. Estudionan na 
Ingles, cu pa hopi studiante ta un idioma cu 
nan por adldri mas lihe of cu nan ta domina 
miho cu Hulandes. 

En bes cu Gobierno di AVP y specifica- 
mente Michelle Hooyboer-Winldaar busca 
opcionnan cu ta pas pa tur hende su budget 
of pa preveni cu nos hobennan y nan may- 


ornan ta hinca nan mes den debe, el a bin 
cu e opcion mas caro, Sint Jago ta splica. 

Tuition Fee na Canada pa studiantenan 
Internacional ta cuminsa na 10.000 USD. 
Hasta si Michelle Hooyboer a negocia un 
prijs mas abou, e no lo baha bou di e prijs 
di un residente cual ta USD 4500. Mientras 
cu na Suecia, nan a introduci un reduccion 
di Tuition fee pa EU-students na 2011. 

Minister di Enseñansa of Gobierno por a 
traha pa crea e oportunidad pa haci nos 
yiunan ta gelijkgesteld na studiantenan di 
EU of percura pa nos studiantenan haya e 
mesun derechonan como cu nos ta un LGO 
(Land/Gebied Overzee) di un pais di EU. 

Si esey no a logra, ainda nos yiunan di tera 
por a opta pa studia na Alemania. 

Desde 2013 nan a haci tur Universidad 
Publico GRATIS pa studiantenan local y 
Internacional. Nan ta ofrece tur estudio cual 
ta mas cu 400 diferente Bachelor y Master 
program, na Aleman y Ingles, Sint Jago ta 
mustra. 





Michelle Hooyboer a gaña nos tur: maestro, 
mayor y studiantenan. E1 a promove estu- 
dionan pa esnan di un clase social mas halto. 
Pero semper nos a keda controla su actonan 
te cu awor, despues di Insure2Study Gate 
cu a pon’el e sinti berguensa di a abusa di e 
confiansa di pueblo. 

MEP no a stop, nos a bolbe expone su mal 
maneho den e caso di e GED program na e 
scol priva ISA. MEP ta e partido cu a logra 
pone Michelle retira di politica despues cu 
nos a expone su ISA-Gate, caminda el a fix 
pa e scol priva di su yiunan haya miyones 
di placa di pueblo pa un estudio cu nos 
studiantenan por haci casi free ONLINE, 
Sint Jago enfatisa. 

Ta p’esey, 22 di september, mi ta convenci 
cu idealismo lo bay vence materialismo!! 
Pueblo lo ta miho informa y mas consciente 
pa sa pa ken nan ta bay vota. 

Pa mi esey ta primordial!! Campaña a 
cuminsa trempan pa pueblo por tin debido 
tempo pa informa su mes y orienta su mes. 
Mi ta convenci cu MEP ta e unico partido 
cu por trece e cambio necesario pa henter 
pueblo di Aruba por tin un miho futuro, 
Mireille Sint Jago a duna di conoce. 


Mamta 

* cor&fr J(Xoti) 

Tel: 583-1400 Fax: 583-1444 

Ta invita tur miembro pa asisti dia 27 di juni pa 7:30pm 

Otro luna ta eligi directiva nobo pa 
Centro di Bario y Deporte Dakota 


CENTRO di Bario y Deporte Dakota ta 
yama un reunion general pa su miembronan 
dia 27 di juni pa 7:30 PM na Centro di Bario 
y Deporte Dakota. E puntonan di agenda 
ta pa repasa notula di e reunion general an- 
terior, informacion di e directiva tocante e 
asociacion anterior, cuentanan di e directiva 
tocante fondonan y maneho, 
reportahe di comision fi- 
nanciero cu a revisa 
e cuentanan y 
a controla 
docu- 


mentonan relevante, eleccion di directiva 
nobo, nombramento di comision financiero 
forma pa por lo menos 3 miembro pe 
periodo nobo. 


Candidatonan inte- 


aplicacion na e secretaria mas tarda diabi- 
erna dia 23 di Juni 2017 via e-mail 
Boardcbdd@yahoo.com . Inscripcion 
di candidatonan despues di e fecha 
ariba menciona, ta wordo considera 
como no ricibi. 


resa pa ocupa un 
funcion den di- 



Entrada hudicial cu detencion 


WILLEM STAD - Continuando cu 
un investigacion relacioná cu un caso di 
maltrato relacional cu a keda cometi dia 
20 di april ultimo na Kaya Wans, Polis a 
detené e sospechoso den e caso aki. 
Diabiérné 12 di mei ultimo alrededor 
di 6.15 or di mainta, Rechérchi (VYC) 


conhuntamente cu Team di Mantencion 
di Orden Publico a bay na un adrés na 
Indianaweg, caminda a detené e hómber 
sospechoso ICX.G.N. naci na Córsou di 
19 aña di edad, relacioná cu e caso ariba 
mencioná. 

Durante un investigacion n’e cas men- 


cioná, Polis a haña y confiscá un bala 
skérpi. 

Apresentá ICX.G.N. sospechá di maltrato, 
menasa y destruccion, dilanti un Fiscal 
auxiliar kende a ordená su encarcelamento 
pendiente mas investigacion. 


Registra awo! 

Manda bo e-mail na noticia@awemainta.com 

Ricibi AWEMainta tur dia den bo inbox 


www.awemainta.com £tm www.facebook.com/awemainta 583-1400 Él 583-1444 


— 

Esmeralda Hernandez- 
Geerman a cumpli 40 aña 
trahando cu MetaCorp 



DURANTE luna di Mei, MetaCorp a 
celebra 40 aña di aniversario di Esmeralda 
Hernandez-Geerman, kende a demostra 
durante tur e añanan aki su lealtad y dedi- 
cacion cu e compania. 

A celebra e añanan di servicio hunto cu 
famia y coleganan di Esmeralda Hernandez- 
Geerman den un ambiente dushi y agrada- 
bel. 

Esmeralda Hernandez-Geerman a cuminsa 
traha cu MetaCorp dia 1 di mei 1977 den 
e departamento di contabilidad. Esmeralda 
Hernandez-Geerman a demostra su capaci- 
dad den su trabou y poco poco a sigui crece. 
E1 a bay den e funcion di pajroll master na 
MetaCorp y subsidiarionan ATCO, The 
Cinemas y Tropical Bottling. 

Na 1989 ela haya e encargo di handle e ad- 
ministracion di MetaFund unda cu el a sigui 
demostra su responsabilidad y capacidad. 
Esmeralda Hernandez-Geerman ta un per- 
sona cu gusta su trabou y esey a pone cu na 
2008 un biaha mas el a crece den su trabou 
y a promove pa Senior Compliance Officer 
den e departamento di Internal Audit. 

“Kico mi por bisa di Esmeralda? E ta un bon 
colega, un bon empleado, nos por acerca su 
persona pa papia y confia den dje”, asina 
Presidente di MetaCorp, Eduardo de Veer, 
a expresa. Esmeralda Hernandez-Geerman 
tin un trayecto ehemplar cu MetaCorp y 
e ta un colega hopi keri. No solamente pa 
con e ta traha, pero tambe pasobra e ta un 
persona amabel y ta cla pa yuda. 

E ta un persona cu semper ta saca cara di 
MetaCorp durante actividadnan di MetaFit 
y e ta un deportista ferviente. 

Aparte di ta un deportista, e gusta musica 
y e tin talento pa esaki tambe. Esmeralda 
Hernandez-Geerman ta toca guitara y cu- 
arta, pero tambe e ta canta. E coleganan tin 
palabranan bunita so di bisa di Esmeralda 
y nan ta haya cu e ta un persona leal, disci- 
plina y discreto. Tambe nan ta haya cu e ta 
un persona agradabel pa traha cu ne. 

Gerencia di MetaCorp ta contento cu e 
prestacion di Esmeralda Hernandez-Geer- 
man, cu ta un empleado cu nan por conta 
cu ne y ta haciendo esald pa 40 aña largo. 
Esmeralda Hernandez-Geerman ta un em- 
pleado cu trahadonan nobo por mira y siña 
di dje. MetaCorp ta gradici Esmeralda pa su 
dedicacion y experiencia cu e ta comparti cu 
tur hende den e compania y ta sumamente 
orguyoso cu e ta forma parti di e team din- 
amico di MetaCorp. 

MAN a condena enfaticamente cu Conseho di Minister di un 
Gabinete demisionario ta nombra un Minister como hefe di e unidad agrario y 

Despues e Minister demisionario 
aki ta aborda avion pa un biahe 
costoso y sin sinti di 19 dia pa Suisa 

WILLEMSTAD - Cu asombro y indignacion creci- 
ente partido MAN a tuma nota di e hecho cu e Gobiémo 
demisionario Pisas a nombra un di su mes Ministernan 
como hefe di e unidad agrario di su mes Ministerio y cu 
inmediatamente despues di esaki e Minister demision- 
ario ta barca KLM Business Class rumbo pa Ginebra, 
Suisa pa un biahe di trabou di no ménos cu 19 dia. 

Ta incomprendibel cu e Gabinete demisionario, siendo 
cu partidonan cu e forma e Gobiérno benidero a alertá 
Gobernador p’esaki, a nombra señora Sisline Girigoria 
cu ni sikiera un proceso interno di solicitud. 

MAN ta hiba di opinion cu e nombramento ald ta 
inaceptabel y ta urgi esnan concerni pa drei esaki bek 
inmediatamente. 

MAN ta tene Gobiérno demisionario y tur su Minis- 
ternan responsabel p’e acto bochornoso aki y muy en 
especial ta condena actitut di e asina yamá Movemento 
Progresivo y su lider señora Mozes den esaki. 

Y si fuera esaki no ta basta riba 12 di mei señora Girigo- 
ria ta informá Staten cu e siguiente dia e lo barca ICLM 
Business Class, cu ken sa cuanto hende mas, rumbo pa 
Ginebra, Suisa pa un biahe inexplicabel di no menos 
cu 19 dia. 

E ta motivá su biahe cu e ta bay bishita algun empresa 
di agricultura y ganaderia y de paso lo participá na un 
conferencia internacional di WHO, sin bisa cua. 

Manera bon conoci, Ginebra ta un di e ciudadnan mas 
caro na mundo, pero mas ainda Suisa tin un clima y 
topografia cu ta completamente diferente di nos clima 
na Córsou. 

Kico e señora aki lo bay studia eynan cu por ta aplicabel 
pa nos agricultura y ganaderia ta un misterio grandi. 

Por ultimo t’asina cu mientrastanto formacion di e 
próximo Gobiérno ta den e fase di avansá y por spera 
cu miéntras e Minister demisionario ta keiro riba custia 
di pueblo na Europa e lo no ta Minister mas. 

MAN ta urgi Gabinete Pisas y Movemento Progresivo 
pa na promé lugar anulá e nombramento di señora Gi- 
rigoria como hefe di e unidad agrario y yam’e bek for 
di su vacacion na Ginebra y p’e depositá e sén cu el a 
bay cune di pueblo bek den caha di Gobiérno unda tin 
mihor uso p’e. 

Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Señor ta mi wardador, mi’n tin falta di nada, 
den cunucu di yerba berde E ta pone mi sosega. 
E ta hiba mi na awa trankil, pa mi bolbe haya forza. 
Salmo: 23.1 

Cu inmenso tristeza na nos curazon, 
pero conforme cu 

boluntad di Dios nos ta participa fayecimento di: 
ORMA DOROS 



Sra. Norma 
D.Tromp-Calmus 

Acto di entiero lo wordo anuncia despues. 


9 ® 





Cumana 76 
Oranj estad, Aruba 
Tel: 588-6699 
Fax: 588-6698 
Cel : 593-0857/560-1403 


Gradidmento / Inyitadon 

Pa medio di esaki famia kier a gradici tur 
esnan cu di un manera of otro a mustra nan 
atencion y a duna nos sosten durante fayecimento y 
entiero di nos defunto stima: 



Sra. Clara Laclé Peña 

Cariñosamente yama (Mami of Doñita) 

Alavez nos kier a invita pa 2 santo sacrificio di misa cu 
lo tuma lugar dialuna mainta 15 mei, 8:45 Misa Pro 
Catherdral San Francisco na Playa 
Y diamars 16 atadi 6:00 na misa Kapel na madiki 

Boso presencia lo ta altamente aprecia 


Servicio pa 
Comunidad 


l Mainta 


Emergencia 


Brandweer.911 

Polis.100 

Polis Oranjestad.102 

Polis San Nicolas.104 

Polis Santa Cruz.105 

Polis Shaba.107 

Polis Tipline.11141 

Ambulance San Nicolas.584-5050 

Ambulance Sasaki. 582-5573 

Ambulance Wayaca. 582-1234 

Hospital. 527-4000 

Centro Medico San Nicolas . 524-8833 
SVB (AO-Ziekmelding). 527-2782 


Botica na Warda 


Pabou di Brug: 

Dakota N.V. 

Pariba di Brug: 

Centro Medico N.V. 


Dokter na Warda 


Pabou di Brug: 
Pariba di Brug: 


Servicionan 


ELMAR Storingdienst. 523-7147 

SETAR Storingdienst.117 

Digicel.145 

WEB Storingdienst. 525-4600 

Reina Beatrix Int’l Airport. 524-2424 

Serlimar. 584-5080 

Arugas. 585-1198 

Guarda Costa.913 


Funeraria 


AD Patres. 584-2299 

Aurora. 588-6699 

The Olive Tree. 582-0000 


Fundacion 


Rode Kruis Aruba. 582-2219 

FADA. 583-2999 

Fundacion Respeta Mi. 582-4433 

Fundacion Guia Mi. 587-1677 

Muhe den Dificultad. 583-5400 

Telefon pa Hubentud.131 

Centro Kibrahacha. 588-3131 

Stichting Bloedbank. 587-0002 

Mary Joan Foundation. 588-9999 

Koningin Wilhemina Fonds ... 582-0412 
Fundacion Pa Nos Muchanan.. 583-4247 


Cas Editorial 


Fbii 

# Media 

Ihrnr-T! 

The Media Group 

Margrietstraat #3 
Oranjestad, Aruba 
Tel: 583-1400 Fax: 583-1444 

Orario di Oficina 

Dialuna - Diabierna 

8am - 5pm 

Cuenta di Banco 

CMB #22982600 


E-mail 


Redaccion: noticia@awemainta.com 
Aviso: aviso@awemainta.com 

Subscribi na: notica@awemainta.com 


Director 


Victor “Toko” Winklaar 
Victor R. Winklaar 

Cel 


Cumana 76 
Oranjestad,Aruba 
Tel: 588-6699 
Fax: 588-6698 
593-0857/560-1403 


Señor ta mi wardador, mi n’ tin falta di nada; 
den cunucu di yerba berdé E ta ponemi sosegá. 
E ta hibami na awa trankil, pami bolbe haya forsa. 
Lo mi biba den cas di Señor henter mi bida largo 
Psalmo 23 


Cu inmenso tristesa na nos curason, 

pero conforme cu boluntad di Dios, 

nos ta anuncia cu a bay sosega den brasa di Señor: 

Na bida nos ruman, tanta, amiga, 
maestro, y gran sindicalista. 

E prome hende muhe cu a tuma mando 
como Sindicato di Maestro (SIMAR). 



Madonna 
Stephens 

Miho conoci como 
Betty y juffrouw Stephens 
01 november 1940 - 09 mei 2017 

Na nomber di 
Su rumannan: Daphne Nurse y famia 

Rockliffe Stephens 
Norma y Juan Martijn 
Herman Stephens 
Alexandra y Anthony Richardson 
Alexandrina Stephens 
Alexander Stephens 
Dennis y Fransisca Stephens 
Cleopatra Stephens 

Yiunan di criansa: Olivia Groeneveldt 

Nyrobia Ramou 
Ophelia Beyde 
Giovanni Stephens 
Esselien Beyde 

Cerca na su curazon: Jillian y Julisa Jones 

Sua y cuña: Jullian Jones y Ria Stephens 

Subrinonan: Anne Nurse, Glennies Nurse, Angelo, 

Elbert y Diane Stephens, Kevin, Tyrone y Natasha Winter, 
Rena, Rey, Rodi y Rolinda Stephens, Indra Robinson y Mark 
Richardson , Daine Stephens, Elaini Jimenez Rosario, Cleo 
Lawson, Imani Midi, Elijah Gorden, Armaly Wederfoort, 

Jereau Celaire y Lincoln Jones 

Iha: Jillian Jones 

Amigonan Special: Philomena Wong, Diana Winklaar, Sita Wolff, 
Erna Janga, Ida Croes, Joyce Pereira, Lydia Emerencia, Mirella 
Wijngaarde, Harry Oplaat, Diana Pieters, Haime Mata, Chando 
Pietersz, Hugo van Varseveld, Jose y Glenda Fernandes Perna, 
Vera Angela, Tieneke Pengel, Elsa Douwling, Bruce Halley, 

Crispin Bruce, AvaThode, Ingrid Kuiperdaal, zuster Juliette, 
Mientje Croes, Joyce de Vries, Juliette Moons, Mcneal Ellis, 
Ramon Todd Dandere y Sixtra Alves-Martijn 

Demas famia, amigo y conocirnan: Rosa Canister, Jaques Midi, 
Marvinia Richardson, Magaly Sanchez, Edi Malmberg, Kelvin (e 
gardinero). Nurse, Stephens, Beyde, Richardson, Martijn, Jones, 
Winter, Jackson, Canister, Wedervoort, demas colganan di 
Filomena College Mavo, IPA, SIMAR, Mater Dei, Colegio 
Arubano. 

Simar ta organisa un despedida special pa maestronan. Esaki lo 
tuma luga Dialuna 15 di Mei 2017 di 5’or pa 7’or di anochi na 
cede di SIMAR (Sabana Blanco 36). 

Ta invita tur famia, amigo, conocirnan, (ex) coleganan y 
alumnonan pa e acto di Despedida cu lo tuma luga na Aurora 
Funeral Home, Diaranson dia 17 di Mei 2017 di 1 ’or pa 4’or di 
atardi. 

Oportunidad pa condoleer, Diamars dia 16 di Mei 2017 di 7’or 
pa 9’or di anochi na Aurora Funeral Home. 

Nos ta lamenta cu despues di entiero nos no por ricibi bishita di 
condolencia na cas. 

Peticion: Cumpliendo cu e espirito di celebracion di bida ta pidi 
pa acudi na e despedida cu colornan alegre. 

Enbes di manda flor of krans, durante e anochi di condolencia y 
durante e acto di despedida lo tin un caha disponibel caminda 
por haci un donacion pa Edmund Harms Foundation. 

Nos ta pidi nos mas sincero disculpa si den nos tristesa nos por 
a lubida algun persona of famia. 







Cumana 76 
Oranjestad,Aruba 
Tel: 588-6699 
Fax: 588-6698 
Cel: 593-0857/560-1403 


Laga tur locual cu ta spera mi ta bunita 
Laga tur locual cu mi encontra na caminda ta bunita 
Laga tur locual cu ta rondonami ta bunita 
Y laga esakinan termina den tur bunitesa 

Cu inmenso tristesa na nos curason nos ta 
participa fayecimento di: 



Felipe Santiago Franken 

*21 januari 1951 - tl 2 mei 2017 


Na nomber di su 

Mayornan: 

Rumannan: 


Sobrino(a)nan: 


Tantay omonan: 


Madrina: 


tFelipe & Gacha Franken-Maduro 
Maiky Franken & Flora 
Coby Franken & tDianna 
Dufi Franken & tMargo 
Edwin Franken & Maria 
Carlo & Myrtha Franken-Vrolijk 
Rosa & Robert St.Jago-Franken 
tFlorencio Franken & Ludwina 
Glenda & Robby Tromp-Franken 
Paco & Doris Franken-Peralta 

Jhonny, Judella, Maikito, 
tGregory & Jeanmark 
Randy 

Jessica, Emily, Kimberly, Jeaniree 
Tania, Riley 
Jennifer 
Anuar, Melissa 

tCornelis & tMarieta Maduro 
tFrans & Nelly Maduro 
Ceril & Sonia Maduro 
Maria & tJuan Maduro 
Ursulita Maduro 
tEliza Maduro 
Eusebio & Imelda Maduro 
tEncarnacion & Tecla Maduro 

Teresita Maduro 


Su bon bisiñanan: Pancracia Havertong & famia 
Mario Maduro 
Nurry 

Primo y primanan y demas famia y conocirnan. 

Demas famia: Maduro, Franken, Vrolijk, Ruiz, Sint 

Jago, Jansen, Tromp, Peralta, Croes, Kelly, Quant, Da 
Costa, Boekhoudt, Silva, Geerman, Wever, Werleman, 
Loepstok, Kock, Wernet, Gonzalez, Krozendijk, 
Koolman, Santana, Thiel, Kwidamay Bikker, 

Ta invita pa asisiti na e acto di entiero cu lo tuma lugar 
diamars 16 di mei 2017 for di 2’or pa 4’or di atardi na 
Aurora Funeral Home, despues lo sali pa Santana 
Sta,Maria na Sta. Cruz, 

Adres pa condolencia: Aurora Funeral Home na 
Cumana, dialuna 15 di mei 2017, 7or pa 9or di 
anochi, 

Nos ta pidi nos disculpa si den momento di tristesa 
nos por a lubida algun persona of familiar. 


i 

Laga tur locual ta spera mi ta bunita 
Laga tur locual mi ta encontra na caminda ta bunita 
Laga tur locual cu ta rondona mi ta bunita 
Laga tur locual mi laga tras keda bunita 
Y laga esakinan termina den tur bunitesa 

Cu immenso dolor den nos curason 
pero conforme boluntad di 
Dios nos ta anuncia fayecimento di nos mama 



Sra. Betty Irma Cornes 

Mihor conoci como Mama Betty 
28-8-1940-10-05-2017 


Na number di su yuinan: 

Irene (Lily) Yarzagaray y Henk y famia, 

Roy Yarzagaray y famia, 

Robert Yarzagaray y Ludwina y famia, 

Lodewijk Yarzagaray y Walima y famia, 

Edward Yarzagaray y Lourdes y famia, 

Elvis Yarzagaray y Sandra y famia, 

Michel Yarzagaray y famia, 

Nietonan nietanan, bisonietonan, bisanietanan, 
tataratanan. 

Na number di su rumannan: 

Frans Cornes y Maria y famia, 

Elsa Cornes y famia, 

Yuchie Cornes y famia, 

Alwin Cornes y Fabia y famia, 

Clara Yarzagaray y famia, 

Toya Lopez y Boeboei y famia, 

Sobrinonan, sobrinan, primonan, primanan, comper- 
nan, comernan, ihanan, su bisinanan y conocirnan. 

Y demas famianan: 

Cornes, Yarzagaray, Van der Wagen, Vrolijk, Leest, 
Yassin, Quandt, Dorothal, Koolman, Dirksz, Lopez, 
Halley, Remmers, Gedgaudaité, Wernet, Goeloe, 
Lampe, Odor, Nahar, Graf, Santana, Hertzs, Silverio, 
Rosenberg, Esser, Obispo, Van der Berg, Bernabela, 
Hansen, Polanco, Brion, Trinidad, Irausquin, 

Henriquez, Van Loo, Stewart. 

Condolencia y e acto di entiero lo tuma lugar diarason 
17 di mei 2017 for di 9or pa 11 or di mainta na Aurora 
Funeral Home y despues na santana Sabana Basora. 
Nos disculpa si den nos tristesa nos por lubida un of 
otro famia, 

Nos disculpa despues di entierro no ta recibi bishita di 
condolencia na cas. 


Website: 

www.awemainta.com 

Facebook: 

www.facebook.com/awemainta 


noticia@awemainta.com 


a Tel: Fax: 

V S83-1400 S83- 



583-1444 


#lonline 

Jose de Sousa Fernandes Perna na nomber di SIMAR 

Den feliz memoria di sra. Madonna Stephens 

Educado-Sindicalista Arubiano 01 november 1 940 - 09 mei 201 7 



JUF. Madonna Stephens a bay laga nos, 
sinembargo pa hopi di nos, Madonna lo 
sigui biba den nos curason pa semper; pa 
papia den palabranan filosofico di Henry 
Adams: 

"A teocher offects eternity; 
he/she con never tell where 
his/her influence stops". 

Madonna por mira atras riba un trayectoria 
profesional impresionante como maestra 
di scol, tanto den enseñansa basico y se- 
cundario (Filomena College), como tambe 
superior (Instituto Pedagogico Arubano). 

Madonna na un edad hoben a bay studia na 
Hulanda pa maestro di scol (Kweekschool 
na Reuver) y despues na Aruba mes a con- 
tinua profesionalisa su mes den Idioma 
(Ingles), Pedagogia y Derecho. 

Motivacion principal di Madonna pa sigui 
profesionalisa su mes, no tabata simple- 
mente pa un otro logro academico, pero 
mas bien pa por a eherce su funcion di 
‘educado’ aun miho! Nos como coleganan 
por a experencia e dedicacion y compro- 
miso di Madonna pa enseñansa di Aruba 


constantemente. 

Exactamente mes’un razonnan pa cua Ma- 
donna a cuminsa milita den sindicato di 
maestro di scol; na comienso VLA (Vakbond 
van Leerkrachten Aruba) y despues medio 
añanan 70, SIMAR (Sindicato di Maestro- 
nan Aruba). 

Prome cu Madonna a tuma rienda di SI- 
MARcomo presidente (1977 - 1984), Ma- 
donna a forma parti di diferente directiva 
y despues di su presidencia, a sigui activo 
como miembro di hopi directiva mas; pa 
hopi presidente di SIMAR, Madonna a 
fungi como nan mentor. 

E papel cu Madonna a desplega pa SIMAR 
ta enorme y hopi significativo, sigur den 
terminonan pa cu posicion huridico di tur 
maestro (miembro y no-miembro), como 
tambe den terminonan di desaroyo y ino- 
vacion di enseñansa na Aruba. 



Madonna a funhi como miembro di Di- 
rectiva VLA/SIMAR na 1974, por cierto 
durante e welga di “Inspraak” y e respectivo 
welganan despues. Tambe mi ta corda nos 
intercambionan pa cu preparacion pa e 
congresonan/seminarionan 

“Keda sinta: un mester?” y “Kalidad di 
enseñansa”. Madonna como dirigente re- 
sponsabel, tabata semper presente, dia y 
nochi. 

Madonna no tabata un persona di hopi pal- 
abra, pero mas bien un bon observado y un 
analista hopi critico; respetando opinion di 


tur hende, Madonna tabata formula su pro- 
pio pensamentonan. No semper Madonna 
a sa di convence tur hende, pero den mayo- 
ria caso, Madonna tabatin rason y como 
tal tabata para firme pa su principionan y 
ponencianan: un profesional consciente y 
consistente. 

Madonna a duna un man tambe den dos 
comicion, esta: Stuurgroep Herstructure- 
ring Onderwijs (abrevia SHO), instala 
pa Minister mr. Mito Croes, encarga cu e 
nota di maneho di enseñansa “Renovacion 
di Enseñansa: prioridadpa futuro” (1988). 
Igualmente, 

"Werkgroep Herstructurering 
Opleidingsonderwijs" (WHO), instala 
tambe pa Minister mr. Mito Croes y e 
nota di maneho di enseñansa " 

Het Pedagogisch Instituut: een nieuiv insti- 
tuut voor de scholing van onderwijsgevenden 
op Aruba” (1988). 

Desde 1989/1990, Madonna y mi persona 
tabata colega-docente na IPA. Locual cu 
nos a propone na ideanan pa inovacion di e 
sistema educativo na Aruba, den e siguiente 
20 pa 25 aña, a crea espacio pa ehecuta 
esaldnan. Madonna a duna su contribucion 
incondicionalmente na tur proyecto di ino- 
vacion di enseñansa, esta: IPA, EPB, EPI, 
SHAy PRIEPEB. 

Den e contexto ald, como colega directo di 
Madonna y na nomber di henter sector di 
enseñansa mas cu claro na nomber di SI- 
MAR, mi ta expresa mi gratitud pa tur locual 
Madonna a significa pa nos enseñansa, pa 
su amistad y colegialidad. 

Masha masha danki! 

Ohala cu demas autoridad educativo na Aru- 
ba, principalmente Minister di Enseñansa, 
por reconoce e trabaonan di sra. Madonna 
Stephens como “Educador-Sindicalista 
Arubano” y duna Madonna un homenahe 
postumo pa henter su carera profesional. 

SIMAR ta desea famia, colega y amistadnan 
hopi forza y consuelo. 

Cu Madonna, sosega na paz. 

Campeonato HEINEKEN di Aruba Softball Bond a inicia 

Cu un colorido y bunita apertura dedica na dos 
baluarte Bertha Wolf Croes y Eugenio Fan Helder 



CAMPEONATO HEINEKEN di Aruba Softball Bond a inicia 
diabierna ultimo riba veld di Flatstone. Un veld carga cu fanaticada 
y atletanan tabata testigo di e bunita y colorido apertura. 

Pa 7:15pm MC a yama dilanti tur representantenan y a saluda tur 
presente. 

E dos baluartenan na kendenan a dedica e campeonato tanto sra. 
Bertha Wolf Croes y Famia y tambe Eugenio “Tan” Helder y famia 
a wordo yama dilanti pa tuma nan asiento riba tereno. 

Lamentablemente, Minister di Deporte of representante no a duna 
acto di presencia y pa di 8 aña consecutivo ta briya cu nan ausencia 
na apertura di campeonato oficial di Aruba Softball Bond. Tampoco 
Parlamentario sr. Norman Roos presidente di COA a honra ASB 
cu su presencia. 

ASB manera un bon tata lo keda manda invitacion tur aña. Mesora 
a continua cu desfile di tur e equiponan unda después a bay over 
pidiendo atención pa e himno di Aruba. 

Presidente di ASB sr. Endy Croes a wordo yama dilanti pa hiba 
su discurso. Endy a gradici e baluartenan pa nan tempo dedica na 
deporte y splica rib’e desaroyo internacional y clasificatorionan 
importante na caminda. Endy a continua bisando cu deporte ta 
forma un comunidad, ta forma carácter y crea disciplina y ta siña 



nos gana y perde, pero mas aun tau ni un nación. Endy a haci un 
suplica na tur atleta pa hunga bala duro contra otro den tereno, 
pero saliendo pafo di tereno después di wega brasa otro y corda cu 
Aruba ta chikito y nos tur mester ta amigo di otro. Despues a bay 
over na homenagia nos baluartenan. 

A continua pa lesa e CREDO di Softball unda dos hoben uno mas- 
culino y uno femenino a haci esaki. Pa prome biaha den historia 
ASB a introduci HURAMAMENTACION di umpires y scorers 
publicamente cual sigur ta un acto masha bunita y conoci na otro 
paisnan rond mundo. Durante eleccion pa escoge madrina di aña 
lcende lo representa ASB durante henter aña 2017 Srta. Aishenu 
Aikelane Sprok a conkista e titulo y ta bira madrina oficial di ASB 
pa aña 2017. Despues a bay over na lansa e prome bala unda balu- 
arte sra. Bertha Wolf Croes a subi monticulo después di hopi aña 
y baluarte Sr.Eugenio “Tan” Helder a fungi como bateador hunto 
cu Gil Wester como cátcher y Zuleyka Willems como umpire y 
asina a lansa e prome bala p’asina oficialmente decreta inicio di 
campeonato 2017. 

Na final a tira lo unda Spuiters vs Pizza Hut Monsters den categorfa 
AA masculino lo bira e prome clash di campeonato. Pabien Aruba 
Softball Bond, Pabien Atletanan, Pabien Aruba. 

Exito na tur ekiponan. 

Alvin Koolman, Director di Refineria di Aruba N.V. 

Na ningun momento 
a para proyecto di 
rehab ilitac ion di refineria 

Informacion den comunicado di prenso di Banco Central no tabata corecto 


RERNERI/4 

di 

'V ARUBA 


CITGO 

ARUBA 


Rehneria 

di 

Aruba 


“NA ningun momento CITGO Aruba a informa Gobierno cu e 
proyecto no ta sigui of cu e ta atrasa”, asina Alvin Koolman, Direc- 
tor di Refineria di Aruba N.V. a duna di conoce diabierna. 

E reaccion a bin como un aclaracion pa un articulo cu ARGUS a 
publica. 

Alvin Koolman a conclui cu e medio di comunicacion a uza e relato 
di prensa cu Banco Central di Aruba a emiti como su fuente p’e 
noticia aki. 

Obviamente e relato di Banco Central ta contene informacion robes 
y e agencia a mal interpreta e informacion di Banco Central tambe. 
Di otro banda, den e articulo ta cita un vocero di Ministerio di 
Energia di Venezuela unda ta bisa cu e proyecto no por sigui pa 
falta di financiamento. 

Alvin Koolman ta lamenta cu e medio ta referi na “un vocero” pero 
no ta menciona nomber y como tal ta dificil pa deduci ken por a 
bisa algo asina. 

Refineria di Aruba a garantisa cu CITGO Aruba ta siguiendo manera 
acorda. 

Locual ta sosodiendo awor ta cu, e institutonan financiero ta rekeri 
un evaluacion completo, hopi detaya, di kico t’e inversionnan cu 
mester haci awor pa rehabilita e refineria pa por cuminsa opera. Ta 
papia di entre 600 pa 700 miyon dolar, cu aunke e “business case” 
ta bon, tog e industria financiero ta rekeri un evaluacion mas sigur. 
Na februari ultimo CITGO Aruba a cuminsa tuma e prome 100 
trahadornan, pa prepara e evaluacion aki. Ta premira cu fin di e 
luna aki lo ta cla cu e investigacion tecnico aki. 

Pero, adelantando p’e financiamento final, banconan a otorga 
CITGO Aruba un asina yama “bridge loan” di 200 miyon dolar 
pa nan por cuminsa opera y prepara e evaluacion detaya ald, pa 
despues nan duna e resto di e fiansa. 

Alvin Koolman ta lamenta cu Banco Central di Aruba mes no a 


suministra informacion corecto ora bisa cu na juli 2017 e proyecto 
lo cuminsa, pasobra esey no ta berdad. 

E proyecto a start for di 2016 caba, pues no tin ningun sorto di 
tardansa di 8 luna. 

“Bo no por firma dia 1 di october 2016 y cuminsa cu refurbish dia 
2 di october”, asina Alvin Koolman a splica. 

Ta despues cu bo firma ta cuminsa e periodo di inspeccion, pa 
despues cuminsa cu trabounan di refurbish cu lo dura 4 aña largo 
p’e refineria por cuminsa maneha 209 mil bari pa dia. 

Por conclui cu Banco Central di Aruba no a compronde e asunto bon 
y a suministra informacion robes, pa cual e agencia internacional 
di noticia a mal interpreta e comunicado di prensa. 

Kisas hopi hende ta corda ainda cu a anuncia cu na juli 2016 lo 
firma contract y a premira cu lo tuma entre 500 pa 600 hende na 
trabou den aña 2016 ainda y e rehabilitacion di e refineria lo a start 
den e prome kwartaal di 2017. 

Pero no a logra firma na juli sino te na october 2016 pa cual e can- 
tidad di trahador cu a premira den 2016 a resulta menos. 

Pues, ta den e prome kwartaal di e aña aki a emplea mas trahador. 
Bisando esey, enbes di a cuminsa na maart ultimo, awor lo cuminsa 
cu trabounan di refurbish na luna di juli proximo. 

Entretanto tin mas o menos 400 hende den servicio na CITGO 
Aruba y ta premira cu den e siguiente lunanan lo emplea un grupo 
mucho mas grandi di trahador. 

Desde dia 1 di october 2016 Gobierno a funda Refineria di Aruba 
N.V. cu tin e concesion pa maneha e refineria, e terenonan y ta 
supervisa e huurdo, CITGO Aruba Refinery, den nan operacionnan 
diario. 

Alvin Koolman, un experto den e industria petrolero, ta na cabes di 
e compania, cu ta doño tambe di Fuels Marketing & Supply Aruba 
cu ta maneha distribucion di gasolin, diesel y fuel oil pa nos pais. 

